(VIDEO) Najava fudbalskih utakmica za vikend (14. - 15. maj) - TV Sombor\nU takmičenju fudbalske Srpske lige Vojvodina ostalo je još 4 kola do kraja takmičenja. Jedini predstavnik somborske opštine Fudbalski klub „Radnički 1912“ se nalazi sa 38 bodova na 8 mestu. Očekivanja navijača su možda bila drugačija sa obzirom na dobar početak prolećne sezone ali kako je vreme odmicalo u ekipi Saše Stojadinovića je stalno bilo problema u sastavu, skoro nikad u najjačoj postavi, da li zbog povreda ili drugih problema ali već 5 utakmica somborska ekipa nema pobedu, nanizano je tri poraza i dva nerešena rezultata. U 27. kolu „Radnički 1912“ igra u subotu 14.maja na svom stadionu sa ekipom „Hajduk 1912“ koja je 12 na tabeli. U jesenjem delu takmičenja u Kuli „Radnički 1912“ je pobedio pa su očekivanja da to uradi i u subotu i napokon osvoji 3 boda.\nOvog vikenda igra se i 27.kolo u Vojvođanskoj ligi Sever. Klubovi somborske opštine prošlog kola su gostovali i nisu bili baš uspešni . Posle debakla u Senti lider na tabeli, već viđeni član Srpske lige u sledećoj sezoni, „Stanišić“ igra ponovo u gostima i to u u subotu Bačkoj Palanki protiv ekipe „Krila Krajine“. „Sloga“ je neporažena od početka proleća i remi prošle nedelje u Tavankutu je bio iznenađenje. U subotu je najveće iznenađenje vojvođanskoj severa domaćin komšijama iz Apatina koji su 10. na tabeli i imaju bod više od „Sloge“ koja je 11.\nU Područnoj ligi na rasporedu je 26. kolo. Somborski „ŽAK“ posle pobede u Ratkovu u subotu je domaćin ekipi „Crvenka“ i očekuje nove bodove u trci za baraž. „Radnički“ Sombor je istog dana domaćin u Kupusini ekipi „Budućnost“ iz Gložana dok „Kordun“ u nedelju dočekuje u Kljajićevu „Rusin“ iz Ruskog Krstura.\n23. kolo u MFL 1 igra se kompletno u nedelju. 3 kluba imaju šanse za prvo mesto i očekuje se uzbudljiva završnica. Vodeća ekipa „Kula“ domaćin je „Terekvešu“ , drugoplasirani „Odžaci“ su slobodni ovo kolo i to će gledati da iskoristi trećeplasirani „Hajduk“ iz Stapara koji je domaćin „Graničaru“ iz Riđice koji se grčevito bori za opstanak u ligi.\nU MFL 2. razred u 18.kolu somborski „PIK“ igra u subotu u Bezdanu u gostima kod ekipe „Sport“, dok se u nedelju igra „derbi“ u Ribarevu. Rivali su drugoplasirano „Jedinstvo“ i „Telečka“ koja je prva sa 4 boda prednosti. U isto vreme u Svetozar Miletiću su rivali „Jedinstvo Lemeš“ i „Dinamo“ iz Sonte.\n(VIDEO) Objavljena Monografija Asocijacije žena Repulike Srbije OOGO Sombor


Krimska Deklaracija o nezavisnosti poziva se na Kosovo\nKrimska Deklaracija o nezavisnosti poziva se na Kosovo\nDeklaracija o nezavisnosti Krima, koju su usvojili parlamentarci te autonomne republike, poziva se, između ostalog, i na savetodavno mišljenje Međunarodnog suda pravde o Kosovu od 22. jula 2010.godine.\nU deklaraciji se kaže da su parlament Krima i gradski savet Sevastopolja doneli tu odluku „polazeći od odredbi Povelje UN i čitavog niza međunarodnih dokumenata koji garantuju pravo naroda na samoopredeljenje, a takođe uzimajući u obzir da je Međunarodni sud UN 22. jula 2010. u vezi sa Kosovom potvrdio činjenicu da jednostrano proglašenje nezavisnosti dela države ne krši bilo koje norme međunarodnog prava“, prenela je RIA Novosti.\n„Veoma važan dokument – Deklaracija o nezavisnosti – usvojen je tokom sednice. Ovaj dokument je potreban za sudske postupke, kao deo pristupa Krima Rusiji, kao i za referendum o Krimu“, rekao je portparol zakonodavnog tela Krima, preneo je Radio Glas Rusije.\nOn je rekao da će se o tom predlogu zakona raspravljati i verovatno predlagati amandmani do 17. marta, a o njemu će se glasati 21. marta, preneo je „Glas Rusije“.


Metalac sudopera Venera E510 Ø90 - Mat cena, cene Srbija, prodaja Beograd Novi Sad Niš\nMetalac sudopera Venera E510 Ø90 - Mat cene\nOpis: Materijal: Inox * Prečnik: 510 mm Linija: Venera Materijal: Inox Veličina: do 600 mm Dim.: Ø510 mm Otvor sifona: Ø90 mm Mera ormarića: 600 mm Bruto težina: 2, 15 kg Dubina korita: 180 mm,... specifikacija\nOpis: Materijal: Inox * Prečnik: 510 mm Linija: Venera Materijal: Inox Veličina: do 600 mm Dim.: Ø510 mm Otvor sifona: Ø90 mm Mera ormarića: 600 mm Bruto težina: 2, 15 kg Dubina korita: 180 mm\nEPonuda nije internet prodavnica već Vam omogućava da brzo i lako nađete Metalac sudopera Venera E510 Ø90 - Mat po najjeftinijoj ceni. Naš cilj je da kupci budu što bolje informisani o ponudi Metalac sudopera Venera E510 Ø90 - Mat na tržištu Srbije. Vrlo lako nalazite željeni proizvod za kategoriju Sudopere cene, ne morate da lutate od sajta do sajta za Metalac Sudopere, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Metalac sudopera Venera E510 Ø90 - Mat sa PRODAVCEM. EPonuda ne može da garantuje potpunu tačnost specifikacije i slika za Metalac sudopera Venera E510 Ø90 - Mat. Pre kupovine, podatke za Metalac sudopera Venera E510 Ø90 - Mat proverite na sajtu PROIZVOĐAČA.


Borko Stefanović: Vučić nema plan, pregovore o Kosovu vodi na impuls! – Gerila\nGerila > Politika > Borko Stefanović: Vučić nema plan, pregovore o Kosovu vodi na impuls!\nobjavljeno na Mar. 11, 2020 u 3:30 pm\nPotpredsednik Stranke slobode i pravde Borko Stefanović, iz ugla nekadašnjeg šefa tima za tehničke pregovore sa Prištinom, saopštio je danas da postoji ishitrena potreba da se problem Kosova i Metohije reši pre američkih predsedničkih izbora u novembru, što je ocenio kao neodgovorno i štetno te da takav čin izoluje Srbiju u odnosu na glavne evropske saveznike.\n“Vučić i Tači pregovaraju pod okriljem Bele kuće”, ukazao je Stefanović, koji tvrdi da se pregovara o dve opcije – podeli Kosova ili razmeni teritorija.\nKako je ocenio, “plan Ahtisari plus plus” predstavlja mogućnost da Srbi dobiju širu autonomiju, a da se Srbija ne protivi članstvu Kosova u Ujedinjenim nacijama.\nTo bi značilo da mi saopštimo Moskvi, Kremlju, da se nećemo protiviti članstvu Kosova u UN, precizirao je Stefanović.\nOn je uveren da vlast u Srbiji nema nikakav plan, a da predsednik samostalno, bez mandata i odluke Skupštine, vodi pregovore “o ko zna čemu”.\n“Vodi ih na impuls, na osnovu trenutnog osećaja i lične potrebe da očuva svoju vlast, u razgovoru sa zetom američkog predsednika, šefom obaveštajnih službi i savetnikom za nacionalnu bezbednost”, konstatovao je Stefanović.\nStefanoviću je posebno interesantno da sazna šta će nemačka kancelarka Angela Merkel reći Vučiću tokom njegove predstojeće posete Berlinu.\n“Berlin želi da to pitanje trajno reši, da ga veže sa evropskim integracijama Srbije, a Vašington samo želi da se problem reši”, predočio je Stefanović, nekada politički direktor u Ministarstvu spoljnih poslova Srbije.\nOn tvrdi i da Vučić i “naša naprednjačka administracija” suštinski ne žele da Srbija bude deo EU, što potkrepljuje podatkom da nijedno od otvorenih poglavlja nije zatvoreno.\n“Oni su pronašli novog sagovornika, primarnog sagovornika, to je Vašington, ali je problem u celoj priči da će to biti teško sprovedeno na terenu”, ukazuje Stefanović.\nPrema njegovom stavu, Vučić je poslovično neiskren, svojim partnerima puno obećava, a skoro ništa ne ispunjava, niti je spreman da eventualni dogovor sprovede do novembra.\nStefanović dodaje i da Vučić vodi svu politiku u zemlji, a ne samo spoljnu, ali da to čini bez mandata, impulsivno, samostalno, bez ikakve strategije, promišljanja i odgovornosti.\nSRAMOTA! Ovako izgleda gimnazija u Vranju: Okačili preporuku da se peru ruke, a sapuna ni za lek!


RTCG - Radio Televizija Crne Gore - Nacionalni javni servis :: Turizam i ekologija :: CG na stranicama magazina "Dove Viaggi"\nZA PUTNIKE VISOKE KLASE 11. 06. 2018. 16:41 >> 16:31 0\nZA PUTNIKE VISOKE KLASE\nCG na stranicama magazina "Dove Viaggi"\nCrna Gora našla se na stranicama prestižnog italijanskog Dove Viaggi magazina posvećenog putovanjima i životnom stilu, koji je prvenstveno dizajniran za čitaoce i putnike visoke klase, saopšteno je iz Nacionalne turističke organizacije (NTO).\nIz NTO-a su naveli da se novinarka Francesca Massoti u tekstu osvrnula na prirodno bogastvo Crne Gore, njen razvojni put kao i stanovništvo koje uprkos kulturnim razlikama zajedno opstaje vjekovima.\n„Dobrodošli u Crnu Goru, zemlju ribara i mornara, veličine Trentino-Alto Adige, pokrajina u Italiji, a koja se može pohvaliti sa četiri UNESCO lokacije i pet nacionalonih parkova. Dobro je povezana destinacija sa Italijom, kandidat je za ulazak u Evropsku uniju (EU), a za ulazak u ovu zemlju je dovoljno da ponesete ličnu kartu“, navela je Massoti u tekstu.\nOna je u tekstu pomenula i Southern Soul Festival, jedan od najboljih u Evropi, koji se održava krajem juna na Velikoj plaži u Ulcinju dugoj 12 kilometara.\nKako je navela, na Velikoj plaži se susrijeću dvije specifičnosti koje karakterišu Crnu Goru - plaža i aktivnosti na otvorenom.\n„Odavde možete ići obalom, proći poluostrvo Sveti Stefan, koje je nekada davno bilo srednjevjekovno selo, a danas mondensko naselje u Budvi i nastaviti prema Bokotorskom zalivu. Djelovi zaliva koji su povezani jedni sa drugima, čini se da se nalaze u ledenom glacijalnom fjordu, ali sa mediteranskom vegetacijom mimoze, lovorika i palmi“, dodaje se u tekstu.\nGrad Kotor je, kako se navodi, „mali dragulj“ u kojem se nalaze fontane, Venecijanski zidovi, restorani, a dominira utvrđenje iznad grada San Giovanni.\nMassoti je pozvala čitaoce da isprobaju tu turu za koju, kako je kazala, moraju biti u treningu.\n„Ali pogled na grad, zaliv i obližnje planine Lovćen, učiniće da se napor isplati“, navodi se u tekstu.\nPosjeta Massoti, koja je prošle godine boravila u Crnoj Gori na inicjativu NTO, a koja sarađuje sa prestižnim magazinima rezultirala je objavom više članaka o Crnoj Gori na tržištu Italije.\nVeći kvalitet usluga u turizmu\n27. 04. 2019. 1


Kontinuirana edukacija – Kontinuirana farmaceutska edukacija\nDopis Komisije za kontinuiranu farmaceutsku edukaciju\nU cilju stalnog unapređenja kvaliteta rada i stručnog usavršavanja farmaceuta, kontinuirana edukacija je prepoznata kao neophodan proces. Farmacija je izuzetno dinamična zdravstvena struka u kojoj su promjene česte, sveobuhvatne i mnogobrojne. Svakodnevno na tržište izlaze novi ljekovi, saznanja o ljekovima koji se već propisuju i primjenjuju u praksi se mijenjaju u skladu sa najnovijim informacijama o njihovoj bezbjednosti i efikasnosti,, usvajaju se novi i revidiraju postojeći terapijski pristupi. Da bi farmaceuti adekvatno odgovorili izazovima modernog doba, u smislu pružanja najnovijih, na naučnim dokazima zasnovanim informacijama o ljekovima i na taj način aktivno učestvovali u očuvanju zdravlja ljudi, moraju se u kontinuitetu edukovati. Kontinuirana edukacija omogućava razvoj kompetencija farmaceuta, odnosno kontinuiran profesionalni razvoj, sticanje novih znanja i vještina i njihovu primjenu u farmaceutskoj praksi, unapređenje kvaliteta rada i pružanje farmaceutske zdravstvene zaštite.\nKao Komisija za kontinuiranu edukaciju imamo vrlo jasnu percepciju značaja edukacije i senzibilitet prema okruženju u kome radimo. U tom smislu podržavamo svaki vid edukacije u kom farmaceut usavršava svoja znanja i vještine,posebno u dijelu objektivnog sagledavanja mjesta koje određeni lijek ima u liječenju neke bolesti, spram ravnopravno zastupljenih informacija o koristima, ali i rizicima njegove primjene. Na taj način, sa visokim nivoom sigurnosti farmaceuti se, posebno za ljekove čiji je režim izdavanja bez ljekarskog recepta, osposobljavaju da donesu najbolju odluku o izdavanju lijeka, procjenjujući odnos korist/rizik za svakog pojedinačnog pacijenta.\nŠto se tiče vrednovanja skupova ono je precizirano Pravilnikom o kontinuiranoj farmaceutskoj edukaciji i načinu vrednovanja svih oblika stručnog usavršavanja farmaceuta, izdatom u maju 2019.godine. U skladu sa njim predavanja sa ciljem promocije određenog lijeka se ne boduju. Važeća regulativom kojom se definiše oblast oglašavanja ljekova, definiše da stručni i naučni skupovi i predavanja koje organizuju ili finansiraju proizvođači, nosioci dozvole, odnosno pravna lica koja vrše promet ljekova na veliko, moraju biti edukativnog sadržaja i u skladu sa naučnim dostignućima,organizovana ne samo radi oglašavanja lijeka.\nSigurni smo da sa druge strane,kao sagovornike imamo veoma posvećene zdravstvene profesionalce, odgovorne farmaceutske kompanije i daje naš zajednički cilj unapređenje zdravlja ljudi .Kako bismo svoju misiju ostvarili na najbolji mogući način moramo se oslanjati i upoznati jedni druge, shodno svojim nadležnostima, na jasnu i zahtjevnu regulativu u oblasti oglašavanja i informisanja o ljekovima, koja je usaglašena sa regulativom zemalja Evropske unije. U tom smislu sigurni smo da ćemo se razumjeti i odgovoriti potrebamaedukacije farmaceuta u Crnoj Gori. Takođe očekujemo da imate razumijevanje da se predavanja sa ciljem promocije ne mogu bodovati u skladu sa Pravilnikom o kontinuiranoj edukaciji,što je praksa u svim zemljama u okruženju. Sigurni smo da navedeno nije novina za Vas i da će članovi Vašeg tima kojima ste povjerili odgovornost za izuzetno osjetljivu oblast pouzdanog i objektivnog informisanja stručne javnosti o ljekovima prepoznati i naći svoje mjesto i ulogu, kao i način za učešće u kontinuiranoj edukaciji farmaceuta Crne Gore.


Evropska komisija: Beogradu i Prištini se mora dati prostor za dogovor - 27.08.2018, Sputnik Srbija\nEvropska komisija smatra da se Beogradu i Prištini mora dati prostor za dogovor o sadržaju sporazuma o sveobuhvatnoj normalizaciji odnosa, izjavila je danas u... 27.08.2018, Sputnik Srbija\npolitika, vesti, evropska komisija\n21:34 27.08.2018 (Osveženo: 14:50 30.08.2021)\nEvropska unija, kao posrednik, ne može da komentariše moguće elemente sporazuma, kaže Kocijančičeva, dodajući da se nastavlja intenzivan rad sa obema stranama po pitanju sporazuma, preneo je Tanjug.\n„Njima se mora dati prostor da se saglase o sadržaju sporazuma o sveobuhvatnoj normalizaciji odnosa. Jasno je da mi, kao posrednici, ne možemo da komentarišemo moguće elemente (sporazuma). Nastavljamo intenzivno da radimo sa obe strane po pitanju sveobuhvatnog i održivog sporazuma, koji će podržati međunarodna zajednica i koji će u potpunosti sprovesti obe strane“, rekla je Kocijančičeva na konferenciji za novinare.\nKako je istakla, trajno rešenje znači „izvodljivo, održivo i realistično rešenje u skladu sa međunarodnim pravom“.\n„To je vodeći princip koji imamo u ovoj, konačnoj fazi dijaloga, koja je počela prošlog leta. Strane određuju zajedničke osnove za međusobnu saglasnost i već su izrazile različite poglede po pitanju toga šta vide kao svoj prioritet za ovo rešenje“, rekla je ona.\nNa pitanje novinara da li bi se države članice Evropske unije složile sa razmenom teritorija i promenom granica, Kocijančičeva nije želela da ulazi u detalje.\n„Ono na čemu radimo je sveobuhvatan sporazum normalizacije odnosa koji će prihvatiti obe strane. Rad na ovome traje i zbog toga ne mogu da razgovaram koji elementi bi mogli ili će se, odnosno neće, naći u sporazumu. Faza je intenzivna, videli ste da smo tokom vikenda najavili sledeći sastanak na visokom nivou, koji će se održati 7. septembra ovde u Briselu. Veoma je intenzivan proces koji traje, videli ste saopštenja, ali bih se suzdržala da ulazim u detalje u ovoj fazi“, rekla je ona.\nPortparolka EK je podsetila da je evropski komesar Johanes Han jasno dao do znanja da su ga predsednik Srbije Aleksandar Vučić i kosovski predsednik Hašim Tači uverili da će bilo kakav bilateralni sporazum biti specifičan i „krojen po meri“, a ne presedan.\nJedan od novinara potom je konstatovao da bi razmena teritorija na osnovu etničke pripadnosti bila presedan i postavio pitanje da li je Han, govoreći o razmeni teritorija, izneo lično mišljenje ili stav EK.\nOna je odbila da odgovori na pitanje kada je Evropska komisija načinila preokret po pitanju razmene teritorija koje su oduvek bile neprihvatljive, rekavši da žele da vide izvodivo, održivo i realistično rešenje u skladu sa međunarodnim pravom.\n„Nisam pomenula ništa osim toga. Rad traje, diskusije se vode, znate da je dijalog veoma komplikovan proces koji ima punu podršku EU i međunarodne zajednice. Diskusije se vode i nije na nama kao posrednicima da u ovom trenutku ulazimo u diskusiju o mogućim elementima sporazuma. Morate da razumete kontekst i da sa te tačke gledišta posmatrate", rekla je Kocijančičeva.\nNa pitanje da Evropskoj komisiji razmena teritorija više nije tabu, Kocijančičeva je ponovila da rade na izvodivom, održivom i realističnom rešenju u skladu sa međunarodnim pravom.\n„Strane su se javno izjasnile o tome kako vide elemente sporazuma, a mi radimo ulogu posrednika i nećemo komentarisati moguće elemente sporazuma. Neću sada spekulisati“, izjavila je portparolka.\nNije želela da raspravlja o pitanju da li se Evropska komisija zalaže za etnički čiste zemlje, poručivši novinaru da „misli da zna odgovor na to pitanje“.


U januaru razgovori o novom aranžmanu sa MMF-om - Bonitet\nVlada Srbije će tokom januara voditi razgovore sa predstavnicima Međunarodnog monetarnog fonda (MMF) o novom aranžmanu, kako bi se nastavilo sa sprovođenjem strukturnih reformi u Srbiji, potvrđeno je Tanjugu u Ministarstvu finansija, prenosi novosadski Dnevnik.\n„MMF je, ipak, jedna multinacionalna finansijska institucija koja, pre svega, štiti interese bogatih zemalja, a mi hteli to ili ne moramo da sarađujemo s tim bogatim zemljama, naročito u finansijskom smislu. Zato je vrlo važno kada MMF da pozitivnu ocenu našoj zemlji, a to je značajno i za finansijere i strane investitore“, rekao je Savić.\nGovoreći o obliku novog aranžmana, Savić je uveren da će i taj aranžman, kao i prethodni, biti sastavljen tako da MMF ima ulogu savetodavca, odnosno da će i on biti „Čuvarkuća“ (The Policy Coordination Instrument – PCI).\nPrethodni tekstKako će zaposleni u najvećim kompanijama raditi ove godine?\nSledeći tekstZdravlje Leskovac dobilo novog vlasnika


Zajednička konferencija za novinare opština Priboj i Sokolac - Општина Прибој\nZajednička konferencija za novinare opština Priboj i Sokolac\nDatum kreiranja subota, 07 jul 2018 09:00 | |\nU Pres centru 55. MOSI "Priboj 2018", u Mašinsko-elektrotehničkoj školi, sinoć je održana zajednička konferencija za novinare opština Priboj i Sokolac, trenutnog i sledećeg domaćina Igara. Na konferenciji su govorili predsednik opštine Priboj, Lazar Rvović i načelnik opštine Sokolac, Milovan Bjelica.\nOpština Sokolac biće domaćin sledećih 56. MOSI, a kako iz ove opštine kažu, poseduju sve sportske, smeštajne i ugostiteljske kapacitete da budu dobri domaćini i organizatori, što je bio povod za obraćanje javnosti, obzirom da je Sokolac od danas zvanično preuzeo organizaciju sledećih Međuopštinskih sportskih igara.\nNačelnik opštine Sokolac, Milovan Bjelica, rekao je da mu je ogromna čast i zadovoljstvo, a potom i obaveza biti domaćin Međuopštinskih sportskih igara sledeće godine u Sokocu.\n"Velika je čast kada organizaciju preuzimamo ovde u Priboju, gradu sporta, dobrih sportista, još boljih ljudi i sigurno da ćemo znati iduće godine kako da organizujemo Igre i da ugostimo sve one koji se odluče da dođu na Romaniju, u Republiku Srpsku i u Bosnu i Hercegovinu", rekao je Bjelica.\nOn je podsetio da su se Sokočani i pre sedam godina, kada su bili organizatori, pokazali kao dobri domaćini, da su gosti otišli zadovoljni. On je izrazio i nadu da će sledeće godine ponovo biti zadovoljni i da će se obnoviti stečena prijateljstva iz 2011. godine.\n"Mi smo se kandidovali za ove Igre 2019.godine, sigurno i pored teške finansijske situacije, kao i svugdje i kod nas je teška situacija, ali znamo šta znače ovakve Igre, druženje, sklapanje prijateljstava, mostova, gradnja, povezivanje različitosti, različitih naroda, nacija", kazao je Bjelica u obraćanju.\nNačelnik Bjelica upoznao je novinare i javnost sa demografskim karakteristima opštine Sokolac, rekavši da je u pitanju opština velike površine, sa oko 13.000 stanovnika, koja poseduje brojne institucije, i državne i regionalne, sve nivoe zdravstvene zaštite, obrazovanje od osnovnog do visokog, jaku drvnu industriju i drugo, kao i 20 sportskih klubova sa oko između 700 i 1000 članova.\nPredsednik opštine Priboj, Lazar Rvović, rekao je da je siguran da će Sokolac biti sjajan domaćin 56. MOSI, jer se radi o lepom gradu, dobrog naroda sa dobrom sportskom infrastrukturom.\n"Ovo je zaista jedna manifestacija koja prevazilazi svoj sportski značaj, možda je sport tu sport ključni za okupljanje ali je ova manifestacija mnogo više od sporta. Meni je drago što sam imao priliku da učestvujem u organizaciji 55.MOSI i za sada lično sam zadovoljan tokom i ono što je najvažnije je da nije bilo nekih većih problema, nije bilo značajnih ni povreda, bogat je i kulturni život, druženje je evidentno na svakom koraku, pozitivna energija je i u samom gradu i kod svih učesnika", ocenio je Rvović.\nOn je rekao da ova manifestacija mnogo znači i za pribojske preduzetnike i privrednike, jer je po proceni koja je pravljena sa Ministarstvom unutrašnjih poslova, negde oko 10.000 gostiju u Priboju za prva tri dana Igara.\n"Mi smo se ove godine opredelili da damo jedan signal i svima nama, političarima, te smo ove godine sport posvetili sportistima, da ne koristimo ovu manifestaciju ni za kakvu ličnu ni političku promociju, tako da je Igre otvorio naš proslavljeni Pribojac, košarkaš Marko Gudurić, u ime domaćina se obratio opet, sportista, tako da smo bili po strani", rekao je predsednik opštine Priboj.\nRvović je ocenio da se na Igrama vidi da je ovo jedan isti narod, isti duh, ista energija, da granice koje su evidentne i koje postoje, da one u suštini nisu granice između naroda i da treba širiti zajedništvo, te da u tom smislu MOSI imaju mnogo veći značaj od samog sportskog dela.\nTrenutni i budući organizatori bili su na raspolaganju i za pitanja predstavnika medija, u čijim ocenama je prednjačilo pozitivno mišljenje o organizaciji 55. MOSI u Priboju.


Vlasti u Indoneziji odobrili su nacrt zakona kojim se prestonica ove države premešta iz Džakarte u džunglom prekrivenu oblast na jugoistoku ostrva Kalimantan. Novi glavni grad zvaće se Nusantara, što u prevodu znači “arhipelag”.\nPredsednik Joko Vidodo je prvi najavio plan za preseljenje glavnog grada Indonezije 2019. godine, u nastojanju da se oslobodi ogromnih ekoloških izazova sa kojima se Džakarta suočava.\nOvaj potez je odložen zbog pandemije, ali bi mogao da se nastavi 2024. godine.\nPredstavnici Vlade Indonezije se nadaju da će smanjiti opterećenje Džakarte, 10. milionskog grada, koji je prebukiran I suočava se sa poplavama i spada u grupu gradova koji najbrže tone na svetu, prenosi Gardijan.\nProcenjuje se da delovi severne Džakarte padaju za oko 25 cm godišnje.\nIzgradnja bi mogla da počne ove godine, nakon što je u utorak parlament odobrio predlog zakona o novoj prestonici.\nDžakarta će ostati komercijalni i finansijski centar zemlje, ali će se vladine administrativne funkcije preseliti u istočni Kalimantan, oko 2.000 km severoistočno od Džakarte.\nEkolozi su upozorili da taj potez rizikuje da ubrza zagađenje u istočnom Kalimantanu i da doprinese uništavanju prašuma koje su dom orangutana, nekih vrsta medveda i majmuna.


Turska u Evropi vodeća po stopi nataliteta, Srbija na 25 mestu - SandzakHaber.Net , Sandžačke Internet Novine !\nNaslovna Vijesti Turska u Evropi vodeća po stopi nataliteta, Srbija na 25 mestu\nTurska u Evropi vodeća po stopi nataliteta, Srbija na 25 mestu\nOd Redakcija - 21. Septembra 2013. 1 1666 Podeli na Fejsbuku\ntweet Osim što je zemlja sa najmlađom populacijom na evropskom tlu, sa prosjekom od 29.7 godina, Turska je prvorangirana i kada je broj novorođenčadi u pitanju. Samo u 2012. godini, u Turskoj je rođeno oko 1.3 miliona djece.\nPrema nedavnoj statistici koju je objavio evropski statistički ured Eurostat, mlada populacija Republike Turske, koja se smatra i glavnim faktorom za privlačenje direktnih stranih ulaganja u zemlji, svakodnevno raste.\nU 2012. godini, turska je populacija podmlađena sa 1 milion 279 hiljada i 864 bebe, što joj je osiguralo titulu vodeće zemlje po natalitetu na evropskom tlu, sa 17 novorođenčadi na 1000 stanovnika.\nFrancuska je na drugom mjestu, iza Turske, sa 822 hiljade i 884 bebe, a odmah potom slijede Velika Britanija, Njemačka i Španija. Na posljednjem mjestu je Lihtenštajn, čija je populacija u 2012. godini dopunjena sa tek 356 novorođenčadi, što ipak nije neobično za najmanju evropsku zemlju, sa ukupnom populacijom od tek 35 hiljada i 475 stanovnika.\nPreostale evropske zemlje sa niskim natalitetom su Malta, Island i Luksemburg.\nBosna i Hercegovina je u 2012. godini bila tek na 22. mjestu, sa oko 32 hiljade novorođenih beba.\nNatalite (na 1000 st.)\nUkupna populacija 2012\ntweet Prethodni tekstSmena Mahmutovića “insinuacija i skretanje teme sa problema u islamskoj zajednici”Sledeći tekstSud protiv objavljivanja snimaka sahrane Bin Ladena Redakcija\tPOVEZANE OBJAVEVIŠE OD AUTORA\n19. Aprila 2014. at 23:28\nGreska, Srbija ima 7.400.000 stanovnika (bez KiM), a ne 2 miliona kako stoji u tekstu. I ne radujte se, Srbija je i vasa zemlja, kralj Petar I vas je stitio, srpski muslimani.


Počeli zvanični razgovori misije MMF-a sa delegacijom Srbije, jedna od tema i novi aranžman\nIzvor: B92, 12.Apr.2021, 15:45\nBeograd -- Zvanični razgovori predstavnika Republike Srbije s misijom Međunarodnog monetarnog fonda počeli su danas plenarnim sastankom.\nNa plenarnom sastanku, delegaciju Republike Srbije predvodila je guverner Narodne banke Srbije Jorgovanka Tabaković, koja je i guverner Republike Srbije u Međunarodnom monetarnom fondu, a misiju Međunarodnog monetarnog >> Pročitaj celu vest na sajtu B92 << fonda predvodio je Jan Kejs Martej. U razgovorima je učestvovao i ministar finansija Siniša Mali sa saradnicima.\nRazgovori koji su danas počeli, odvijaju se u okviru konsultacija po članu IV Statuta Međunarodnog monetarnog fonda i traju do 23. aprila. Tokom misije biće razmotrena aktuelna fiskalna, monetarna i ukupna makroekonomska kretanja u kontekstu pandemije kovida 19. Pored toga, konsultacije po članu IV Statuta Međunarodnog monetarnog fonda podrazumevaju i sveobuhvatnu analizu makroekonomskog okvira u kojem se sprovode politike, kao i izgleda za dalji rast. Analiza uključuje i adekvatnost ekonomske politike, eksternu stabilnost i održivost spoljnog duga zemlje.\nIstovremeno, ovom prilikom započeće i razgovori o osnovama novog ekonomskog programa koji bi MMF podržao nefinansijskim, savetodavnim aranžmanom. S obzirom na snažan napredak koji je Srbija ostvarila u prethodnih osam godina, novi aranžman biće fokusiran na očuvanje postignutog i podršku nastavku sprovođenja strukturnih reformi na putu trasiranog snažnijeg i održivog privrednog rasta, saopšteno je iz NBS.\nZvanični razgovori predstavnika Republike Srbije s misijom Međunarodnog monetarnog fonda počeli su danas plenarnim sastankom, koji je održan u video formatu, a nastavljeni su na temu monetarne politike i finansijskog sistema, saopštila je Narodna banka Srbije i najavila razgovore o novom aranžmanu...


Policija Sent Luisa oštro je protestovala ovim povodom, nazvazvši ponašanje petorice igrača "bezukusnim, ofanzivnim i zapaljivim" u sopstvenom saopštenju, u kome je pozvala čelnike NFL-a da kazni sportiste koji su se ovako ponašali prilikom izlaska na igralište.\nNa nekim drugim igralištima sve je bilo samo u znaku sporta. Naročito u "ledenoj tundri" gde su se, prvi put u njihovim karijerama, međusobno nadmetali Rodžers i Brejdi, iako obojica već imaju Superboul prstenje.\nDomaći Grin Bej je došao do trijumf od 26:21, a meč je bio prilično napet jer su se "patriote" vratile u život nakon što su gubile sa 0:13 u prvoj deonici. Ipak, od Toma Brejdija i njegovih 22/35 za 245 "bačenih" jardi i dva tačdaun dodavanja bio je bolji Rodžers, koji je meč završio sa većom "jardažom" (24/38, za 368 jardi i dva tačdauna).\nIznenađenje je priredio Džeksonvil, savladavši Džajantse sa 25:24 iako je gubio sa 0:21, baš kao što je šok navijačima Rejvensa priredio nepredvidivi San Dijego, savladavši Baltimor sa 33:34.


Jeftina tarifa - Jeftina struja\nJeftina tarifa u elektroprivrednom sistemu Srbije može se koristiti – preuzeti svakog dana u periodu od\nJeftina tarifa je oko četii puta jeftinija od struje u prvoj tarifi.\nJeftina tarifa je jeftinija od uglja, ukoliko potrošnja ne prelazi 1590 kWh mesečno.\nJeftina tarifa nije planirana za osnovni izvor grejanja objekata (politikom cena EPS-a), što je i logično jer postoje jeftiniji izvori energije, pa je zato cena električne energije sa tako povoljnom cenom i ograničena na 1600 kWh mesečno po domaćinstvu.\nJeftina tarifa je najracionalnija za dogrevanje objekata i korišćenje svih ostalih potrošača do iznosa od 53 kWh ukupno dnevno, odnosno 1590 kWh mesečno. Naravno jeftinija struja se može koristi i preko 1600 kWh ali znatno većoj ceni.


Predsjedništvo BiH ne može da nađe autopraonicu u Istočnom Sarajevu – Kakanj-X\nPredsjedništvo BiH ne može da nađe autopraonicu u Istočnom Sarajevu\nNa 21 okt, 2018 329\nPrije će Milorad Dodik i zvanično postati srpski član Predsjedništva BiH nego što će ta institucija naći odgovarajuću autopraonicu za ručno pranje službenih automobila u Istočnom Sarajevu.\nNaime, Sekretarijat Predsjedništva BiH je 15. oktobra drugi put poništio postupak javne nabavke za izbor najpovoljnijeg ponuđača za ručno pranje motornih vozila u Istočnom Sarajevu za potrebe Predsjedništva.\nKako je navedeno u odluci koju je potpisao novi sekretar Predsjedništva BiH Zoran Đerić, na tender se javila samo jedna firma – „Guma M“ d.o.o Mostar, a procijenjena vrijednost usluge bila je 3.900 KM bez uključenog PDV, piše Srpskainfo.\nMeđutim, kada je Komisija za javne nabavke otvorila ponudu vidjela je da mostarska firma nema svoju poslovnicu u Istočnom Sarajevu, niti je navela da će biti podugovaranja, odnosno da će za te potrebe angažovati drugo preduzeće u pomenutom gradu.\nOd ponuđača je zatraženo pojašnjenje ali je uslijedio novi šok. „Čuma M“ je rekla da namjerava da automobile Predsjedništva BiH pere u svom prodajno-servisnom centru u Sarajevu. Komisija je to odbila jer Sarajevo nije isto što i Istočno Sarajevo.\nIstu sudbinu doživio je i prvi tender iz jula, koji je propao jer se nijedna firma na njega nije prijavila u ostavljenom roku.\nPodsjećamo, novi srpski član Predsjedništva BiH Milorad Dodik rekao je da će većinu poslova obavljati u poslovnoj zgradi institucija Republike Srpske u Istočnom Sarajevu. Budući da još dugo vremena neće biti izabrana odgovarajuća autopraonica u tom gradu, Dodik bi mogao da se vozi u prašnjavom automobilu Predsjedništva BiH.\nDruga opcija je da se limuzina pere u nekoj drugoj praonici koja ima ugovor s Predsjedništvom ili da Dodik i njegov vozač glancanje plate iz svog džepa, na bilo kojoj autopraonici.


Policija u Nantu bacila suzavac na štrajkače, hiljade ljudi marširalo u Lionu i Marseju - Istinito.com - Ne budi ovca!\nPočetna > Svijet > Policija u Nantu bacila suzavac na štrajkače, hiljade ljudi marširalo u Lionu i Marseju\n5. Decembra 2019. 5. Decembra 2019. Istinito436Leave a Comment on Policija u Nantu bacila suzavac na štrajkače, hiljade ljudi marširalo u Lionu i Marseju\nŠirom Francuske sindikati su organizovali štrajk, jedan od najvećih u poslednje vrijeme, kojim žele da nateraju francuskog predsjednika Emanuela Makrona da odustane od najavljene reforme penzionog sistema.\nZbog štrajka saobraćaj u gradovima je paralisan, a ne rade ni željeznički ni metro saobraćaj, dok je na francuskom aerodromu Orli saobraćaj smanjen za 20 odsto.\nU saopštenju kompanije SETE, koja upravlja Ajfelovim tornjem, navodi se da taj pariški simbol nema dovoljan broj osoblja za otvaranje tornja uz optimalan prihvat posjetilaca, prenose agencije.\nMnogi građani koriste električne bicikle i skutere, a vlasti su zabranile protetste na Jelisejskim poljima, oko predsjedničke palate i oko katedrale Notrdam.\nGrađani se protive reformi penzionog sistema koja predviđa univerzalni sistem penzija umjesto sadašnjih podela na četiri vrste penzije – u privatnom i javnom sektoru, specijalne i dopunske penzije, prenosi Rojters.\n“Javni prevoz će danas biti veoma otežan, kao i sutra, a vjerovatno i ovog vikenda”, izjavio je zamjenik ministra saobraćaja Žan-Batist Ðebari za radio RTL.\nOvo je jedan od najvećih protesta zaposlenih u javnom sektoru širom zemlje u poslednjih više decenija. Sindikati krajnje ljevice pozivaju na prekid saobraćajne mreže, zatvaranje škola i ostavljanje smeća da se gomila kako bi primorali predsednika Makrona da povuče plan penzione reforme.\nŽeljezničke kompanije Eurostar i Talis otkazale su najmanje polovinu usluga prevoza na linijama koje povezuju Pariz sa Londonom i Briselom. Vlasti civilnog vazduhoplovstva zatražile su od avio-kompanija da otkažu oko 20 odsto letova zbog poremećaja koji će štrajk izazvati u rasporedu letenja.\nOčekuje se da će više od polovine svih nastavnika u osnovnim i srednjim školama izaći na ulice, a da će zaposleni u hitnoj pomoći u cijeloj državi raditi sa minimumom osoblja. Sindikati zaposlenih u javnom saobraćaju nisu odredili rok za okončanje štrajka. Demonstranti će marširati od glavne željezničke stanice Gar di Nor do Trga nacije popodne.\nMediji podsjećaju da bi sadašnja situacija mogla da izgleda kao 1995. godine kada su veliki protesti, koji su trajali tri nedjelje protiv reforme socijalnog osiguranja i penzija, naveli tadašnjeg premijera Alena Žipea da od toga odustane.\n“U smislu napetosti, socijalne solidarnosti i lomova unutar društva, sada je mnogo gore”, rekao je Berže za Rojters.\nTagged francuska istinito protesti


LAZANSKI: Da li Kajl Skot, američki ambasador, zaista veruje da su svi u Srbiji oboleli od amnezije?\nAmbasador Amerike u Beogradu Kajl Skot kritikovao je nameru Ministarstva odbrane Srbije da na Vojnoj Akademiji kao predavač nastupi i penzionisani general Vladimir Lazarević, jer je u Hagu osuđen za ratni zločin, piše vojno-politički komentator Miroslav Lazanski.\nVeteran iz vijetnamskog rata Rod Rajdenour saznao je o događaju u Mi Laju od trojice pripadnika čete „Čarli“, koji su se malo opustili i raspričali po povratku u SAD. Počeo je da o svojim saznanjima piše članovima Kongresa, službenicima Stejt departmenta i ljudima u Pentagonu. I nikom ništa - opšte ćutanje i odbijanje da se pokrene istraga. Onda je u novembru 1969. godine Rod Rajdenour sreo čuvenog novinara Simora Herša i sve mu ispričao. Herš je to objavio, i Pentagon je bio prisiljen da pokrene istragu o zločinu u Mi Laju. Poručnik Keli je optužen, kao i 14 oficira iz komande njegove brigade, upravo po komandnoj odgovornosti. Na kraju sudskog procesa poručnik Keli je osuđen na doživotni zatvor, a 14 preostalih oficira oslobođeno je svake odgovornosti za zločin u Mi Laju.\nPredsednik SAD, Ričard Nikson je poručnika Kelija pomilovao, i kazna je pretvorena u tri godine kućnog pritvora. Tri godine kućnog pritvora za 500 ubijenih civila, žena i dece? Glavni komandant američkih snaga u Vijetnamu, general Vilijam Vestmorlend nije pozvan na komandnu odgovornost?\nZato što je to tražila zvanična politika SAD. Da bi se time legalizovao zločin NATO-a prema SRJ i Srbiji 1999. I zato sada ekselencija Kajl Skot govori to što govori….


Canon lansira paket za kontrolu bezbednosti i troškova korišćenja multifunkcionalnih uređaja – Personal magazin\nKompanija Canon Europe, svetski lider u tehnologijama digitalnih slika, najavila je lansiranje novog softverskog rešenja „Canon Security and Cost Control Pack“, specijalno napravljenog za mala i srednja preduzeća i manje…\nKompanija Canon Europe, svetski lider u tehnologijama digitalnih slika, najavila je lansiranje novog softverskog rešenja „Canon Security and Cost Control Pack“, specijalno napravljenog za mala i srednja preduzeća i manje sektore. Na svim umreženim uređajima koji imaju instaliranu ovu aplikaciju korisnici mogu bezbedno da štampaju i preuzimaju svoje dokumente, bez obzira na originalnu destinaciju štampanja. Prvi put, organizacije mogu da postignu ovakvu fleksibilnost štampe bez posedovanja severa za štampu (print-server). Na ovaj način, Canonov paket za kontrolu bezbednosti i troškova promoviše bezbednost i efikasnost štampe u manjim organizacijama bez potrebe za investiranjem u sofisticirana rešenja za upravljanje izlaznim rezultatima štampe koja često premašuju njihove potrebe i za njih su previše skupa.\nManje organizacije sada mogu po pristupačnoj ceni da postignu nivo kontrole dokumenata koji je uobičajen za velike korporacije. Instaliranjem softvera direktno na uređaj umesto nabavljanja servera za štampu, nema izdataka vezanih za kupovinu i održavanje servera. Organizacije tako mogu da poboljšaju i nadoknadu troškova štampanja, dajući administratorima mogućnost da vide ko i kako koristi uređaj. Ovo omogućava da se troškovi u vezi sa uređajima prate preko veb-pregledača ili dobijaju u vidu izveštaja, elektronskom poštom, i na osnovu toga sistemski definiše prostor za poboljšanja.\nKompanija Canon je lansirala paket za kontrolu bezbednosti i troškova da bi obezbedila malim i srednjim preduzećima povećanu funkcionalnost Canon multifunkcionalnih uređaja. Ovaj paket će biti dostupan novim korisnicima, kao dodatak, i kao nadgradnja za postojeće sisteme. To omogućava organizacijama koje imaju do pet multifunkcijskih uređaja da steknu brojne koristi od povećane vidljivosti troškova i dodatne sigurnosti dokumenata.\nU aktuelnoj ekonomskoj klimi preduzećima je potrebna stroža kontrola troškova. Ključna karakteristika Canon paketa za kontrolu bezbednosti i troškova je da pomaže organizacijama da smanje troškove štampe, digitalizacije i razmene dokumenata u celoj kompaniji. Canon softver obezbeđuje kompanijama rešenje za upravljanje troškovima štampe, faksa i kopiranja tako što jasno pokazuje gde se novac troši i obezbeđuje da se korisnici identifikuju na multifunkcijskom uređaju kako bi se izbegli nepotrebni poslovi štampe, čime se ujedno staje na put ostavljanju odštampanih dokumenata u uređaju.\nAdam Žilbe, marketing menadžer za kancelarijska rešenja kompanije Canon Europe komentariše: „Sada, više nego ikad, organizacije traže načine da ukinu nepotrebne poslove štampe i osiguraju strogo upravljanje troškovima, istovremeno čuvajući bezbednost svojih informacija. Canon paket za bezbednost i kontrolu troškova omogućava preduzećima da efikasno upravljaju kancelarijskim troškovima i sigurnošću štampe.“\nCanon paket za kontrolu bezbednosti i troškova takođe omogućava malim i srednjim preduzećima da u smislu troškova efikasno poboljšaju sigurnost štampe. Kao sistem bez servera, alat “My Print Anywhere“ omogućava korisnicima da odštampaju i pokupe dokumenta sa bilo kog umreženog multifunkcijskog uređaja koji ima instaliran ovaj paket. To omogućava osoblju da bude fleksibilnije pri štampanju i obezbeđuje dodatnu sigurnost dokumenata osiguravajući da samo autorizovani korisnik može da aktivira i pokupi dokumente sa uređaja. Autorizacija korisnika može biti rešena na različite načine, uključujući unos PIN broja ili korišćenjem ID kartica za korisnike za aktivaciju uređaja.\nAdam Žilbe dalje komentariše: „Canon nastavlja da investira u svoj inovativni portfolio kancelarijskih rešenja visokim nivoim funkcionalnosti svojih uređaja. Uvođenje Canon paketa za kontrolu bezbednosti i troškova omogućiće manjim kompanijama da imaju koristi od poboljšane sigurnosti i knjigovodstvenih alata koje velike korporativne organizacije koriste već godinama.“\nCanon paket za kontrolu bezbednosti i troškova namenjen je malim i srednjim preduzećima i sektorskim okruženjima korporacija sa najviše pet multifunkcijskih uređaja i do 50 korisnika, i dostupan je širom Evrope od 1. maja 2009. godine.\nCanon lansira paket za kontrolu bezbednosti i troškova korišćenja multifunkcionalnih uređaja was last modified: May 7th, 2009 by Redakcija


iAnatomija: Od sutra moguć prenos broja telefona\nOd sutra moguć prenos broja telefona\nSva tri domaća mobilna operatera, MTS, Vip Mobile i Telenor, od sutra će omogućiti prenošenje telefonskog broja iz jedne mreže u drugu. MTS je najavio da će za prelazak u tu mrežu naplaćivati simboličnu cenu od jedan dinar, umesto 200 dinara koliko je predviđeno pravilnikom Ratela. Telenor i Vip najavljuju da će i oni te troškove preuzeti na sebe. Pravilnikom Ratela o prenosivosti broja u mobilnim telekomunikacionim mrežama, koji je objavljen u novom Službenom glasniku, predviđeno je da firme i građani mogu da zadrže kompletan broj. Postupak promene operatera može da traje najviše oko četiri dana, saznaje Blic.\nZahtev za prenos broja podnosi se operateru u čiju mrežu korisnik želi da pređe. Zatim se u roku do dva dana proverava da li su ispunjeni uslovi za prenos broja. Ratel je predvideo da, ukoliko su uslovi ispunjeni, postupak prenosa broja mora da se obavi u roku kraćem od dva radna dana. Prvi dan se računa ako se zahtev podnese do 14 časova, a a posle tog vremena rok teče od narednog dana.\nPrenošenje broja može da se odbije ukoliko je zahtev netačan ili nepotpun, ukoliko pripejd korisnik nije registrovan ili se traži prenos broja iz vezane serije ili korisničke grupe. Ne mogu preneti ni brojevi za koje se utvrdi da su ukradeni, nepostojeći i privremeno ili trajno isključeni iz mreže. Prenos broja može da se odbije i u slučaju da je korisnik manje od tri meseca u mreži davaoca, kao i u slučaju neplaćenih dugovanja iz pripejd ugovora.\nPrema podacima Ratela, tri srpska operatera mobilne telefonije zajedno imaju više od 10 miliona izdatih brojeva. Svi operateri najavljuju dolazak novih korisnika u svoje mreže, a nadaju se da će konkurentijim uslugama zadržati postojeće.\nZa više informacija kontaktirajte svog operatera, u nekoj od njegovih poslovnica ili putem Call centra.


Srbija dogovorila novi gasni aranžman sa Rusijom (FOTO/VIDEO)\nBeta 6. juna 2022. 11:45\nPredsednici Srbije i Rusije Aleksandar Vučić i Vladimir Putin dogovorili su da Rusija nastavi nesmetano snabdevanje Srbije prirodnim gasom i to po ceni koja će se odredjivati po istoj formuli kao i do sada, a zavisi isključivo od kretanja cene nafte na berzi.\nZa Srbiju je to veoma značajno jer je poslednjih šest meseci nabavljala ruski gas po povoljnoj ceni od 270 dolara za 1.000 kubnih metara. To znači da će nova cena gasa, na osnovu trenutne cene nafte, biti oko 400 dolara za 1.000 kubika.\nUgovorena cena se odnosi na isporuku od 2,2 milijarde kubika godišnje,\nPrioritetni projekat je gasna interkonekcija preko Bugarske sa Grčkom koja bi omogućila da se u Srbiju doprema i prirodni gas iz Kaspijskog regiona (Azerbejdžana), kao i tečni gas iz LNG terminala u Aleksandropolisu, iz Azije, Srednjeg Istoka, a u perspektivi i gas iz nekih drugih izvora.\nIzgradnja NLG terminala u Aleksandropolisu počela je u maju ove godine, u prisustvu predsednika Srbije Aleksandra Vučića koji je tada ukazao da će predstojeća zima biti veoma teška.\n„Ovo će biti najteža zima za Evropu u poslednjih 70 godina. Za sve nas. Ko vam kaže da će sve da bude lepo i lako, a ima ih i među našim ministrima, taj nije ni dovoljno ozbiljan ni odgovoran, već samo želi da bude popularan i ništa više“, rekao je Vučić.\n„Najveći deo, ili 99 odsto gasa bar u nekoliko narednih godina ćemo dobijati iz Rusije. Mnogo teških i velikih stvari je pred nama da bismo obezbedili sigurnu zimu za građane“, dodao je.\nGasprom je direktno ili kroz svoje firme većinski vlasnik Naftne industrije Srbije i jedini dobavljač gasa Srbiji i većinski vlasnik oba gasovoda kojim se gas iz Rusije doprema u Srbiju.


"Morgan Stenli" kupuje onlajn brokera E-Trejd za 13 mlrd $\n„Morgan Stenli“ kupuje onlajn brokera E-Trejd za 13 mlrd $\nNJUJORK – Banka „Morgan Stenli“ saopštila je danas da kupuje onlajn brokersku firmu E-Trejd za 13 milijardi dolara, pri čemu će plaćanje u celosti biti realizovano u akcijama, što je najveći posao ove banke sa Volstrita od finansijske krize.\n„Morgan Stenli“ će s kupovinom E-Trejda dobiti više od 5,2 miliona korisničkih računa te firme i 360 milijardi dolara sredstava građana koji trguju na berzi preko te brokerske kuće, izveštava Rojters.\nAkcionari E-Trejda dobiće 1,0432 akciju „Morgan Stenlija“ za svaku svoju akciju, prema sporazumu. U novčanom iznosu, to znači da će dobiti 58,74 dolara po akciji – što je premija od 30,7 procenata u odnosu na nivo na kojem je akcija E-Trejda zaključena na poslednjem trgovanju na berzi.\nAmerička televizija CNN izveštava da je nakon vesti o akviziciji akcija E-Trejda skočila za 24 odsto na 56 dolara na jutarnjem trgovanju na Volstritu, dok je „Morgan Stenli“ pao za više od 4,0 procenta.\nOvaj sporazum, kako primećuje CNN, stiže približno tri meseca nakon što su E-Trejdovi rivali, brokerske kuće „Čarls Švab“ i „TD Ameritrejd“ najavili spajanje vredno 26 milijardi dolara.\nOčekuje se da će sporazum „Morgan Stenlija“ i E-Trejda biti zaključen u četvrtom kvartalu 2020. godine.


Đukić dobio 'produženi rok'! - Sportske.net\nĐukić dobio 'produženi rok'!\nSmirio je predsednik Valensije strasti, potvrdio da srpski stručnjak ostaje na klupi njegovog tima do kraja sezone, 'ma šta da se desi'.\nPobedom nad Seviljom, Miroslav Đukić je uhvatio 'slamku spasa', koja po rečima prvog čoveka kluba, nije dovođena u pitanje.\nNaime, Amadeo Salvo je bio jasan kada je status srpskog trenera u pitanju, u korenu je sasekao sve spekulacije koje su Đukiću uručivale otkaz.\n„Đukić je naš trener, tako bi bilo i da je izgubio, pa i ako nastavimo da gubimo do kraja sezone.“\n„Nema potrebe za žurbom, Đukiću i čitavom timu treba pružiti šansu i dati vreme. Moramo da inestiramo u stvari za koje verujemo da će u budućnosti dati rezultata. Sam Đukić je dolaskom u Valensiju rekao da je ispunio san, to svakako zaslužuje poštovanje.“, rekao je prvi čovek kluba, koji ima veru u odlučnost i stav srpskog trenera.\nSam Đukić bio je zadovoljniji nakon sinoćne pobede, ističe da je njegov tima nagovestio karakter i da je u odsutnom trenutku pokazao timski duh.\n„Pokazali smo jedinstvo, a ključna stvar je da smo dobili podršku u teškom trenutku i odgovorili smo na pravi način.“, rekao je srpski trener koji poručuje da njegovi momci moraju da nauče iz grešaka.\n„Svesni smo da stvari moraju da izgledaju jednostavnije na terenu, da budemo brži, agresivniji i da se isključivo posvetimo fudbalu.“\n„Nadam se da je ova utakmica bila prekretnica i da ćemo u nastavak sezone ući jači i motivisaniji.“, rekao je Miroslav Đukić.\nŠpanski mediji nakon sinoćne pobede situaciju Miroslava Đukića porede sa Rafom Benitezom i njegovom Valensijom iz 2002. i 2004. godine, kada je sadašnji trener Napolija nakon teškog starta osvajao titule.


Fudbaleri Crvene zvezde odlično odradili 'bi-bi' test\nIzvor: B92, 15.Jul.2020, 12:49\nFudbaleri Crvene zvezde odlično odradili "bi-bi" test\nFudbaleri Crvene zvezde oko 10 časova istrčali su na teren kako bi odradili sedmi trening na kojem su istrčali "bi-bi" test i pokazali sjajne rezultate.\n"Bi-bi" test je pravo merilo fizičke pripremljenosti kroz istrčavanja deonica u određenom vremenskom intervalu. Pre trčanja, fudbaleri su odradili neophodno zagrevanje kroz aktivaciju.\n"Zatim je usledilo pravo "mučenje" Zvezdinih snaga. Podeljeni >> Pročitaj celu vest na sajtu B92 << u dve grupe, odradili su "bi-bi" test. Uz konstantno motivisanje od strane Dejana Stankovića, naši fudbaleri pružili su maksimum, a o tome svedoče i osmesi na licima naših trenera, kao i aplauz na kraju treninga", piše na zvaničnom sajtu kluba.\nJedan od najmlađih fudbalera, Ilija Babić, pokazao je sjajne rezultate na trčanju.\n"Pre svega sam srećan što sam na pripremama sa ekipom. Mnogo znači kada mladi fudbaleri dobiju šansu da se pokažu i u prvom timu. Trudim se da pružim maksimum jer znam koliko mogu. Na današnjem testu sam išao do poslednjeg atoma snage", rekao je Babić za zvaničan sajt ekipe iz Ljutice Bogdana.\n"Sama činjenica da radim sa takvim igračem i čovekom kao što je Stanković je dovoljna satisfakcija za mene. Znače mi njegove pohvale i aplauzi, ali i kritike. Još uvek sam mlad i treba da prođe određen period kako bi došao do konačnog cilja. To je naravno, debi i gol u prvom timu, a verujem da ću to i ostvariti", dodao je Babić.\nGolmani su radili odvojeno sa trenerom Pjerluiđi Briviom, a njihove vežbe su podrazumevale koordinaciju pokreta.\nHoće li dobiti priliku da pokaže šta ume već u sezoni ispred nas?..Fudbaleri Crvene zvezde jutros su oko 10 časova istrčali na teren hotela "Crni vrh" kako bi odradili sedmi trening na kojem su istrčali "bi-bi" test i pokazale sjajne rezultate...Posle jučerašnjeg dana, kada su imali jedan trening...


OSM Televizija - Oštra reagovanja: Izetbegovićev istup pokazatelj nedostatka političke kulture\n"To je ružna slika koja je otišla u javnost. U pripremi posjete, koja je jedna od najvažnijih, trebalo je da dođe do usaglašavanja stavova, a ne svako da zna našu sramotu", rekao je Čubrilović novinarima u Banjaluci.\n"Nije trebalo ići u Beograd sa neusglašenim stavovima i bolje da je ta posjeta bila i kasnije, ali da su stavovi bili usaglašeni, da smo pokazali ozbiljnost i osjećaj za dobrosusjedske odnose i da smo poslali stanovništvu BiH poruku da mogu biti mirni i da imamo odgovorno rukovodstvo", izjavio je Pavić Srni.\nStevandić je ocijenio da je Izetbegović opterećen "sarajevocentričnom" politikom, koja je dovela do nestabilnosti BiH.\nPredsjednik PDP-a Branislav Borenović izjavio je Srni da je istup bošnjačkog člana Predsjedništva BiH Bakira Izetbegovića na konferenciji za novinare u Beogradu pokazatelj frustracije i nedostatka političke kulture.\n"Sa takvim Izetbegovićevim ponašanjem BiH ne može da ide naprijed. To se moralo na svaki način izbjeći. Zašto se to desilo - odgovor bi trebalo tražiti kod onoga ko je to napravio. To ne rješava nagomilane probleme već samo stvara nove. Tako se ne može naprijed", rekao je Čolak Srni, dodavši da je svaki drugi komentar suvišan.\nHrvatski delegat u Domu naroda Parlamentarne skupštine BiH Mario Karamatić izjavio je da je bošnjački član Presjedništva BiH Bakir Izetbegović ponašanjem u Beogradu samo potvrdio kontinuitet svoje politike - jedno dogovori, a nakon toga izađe sa potpuno drugačijim stavovima.\nPoslednja izmjenačetvrtak, 07 Decembar 2017 14:29\nIzetbegović: Krizu izazvali oni koji su počinili "agresiju i genocid"\nKreća: Bakir Izetbegović ne može da ponovi potez svoga oca\nJoš iz iste kategorije: « Bez rasprave usvojen set zakona koji se odnosi na akcize Mitrović: Preseljenje laboratorije nekorektan potez »


Veliki broj preduzetnika u Srbiji, kojih prema podacima Agencije za privredne registre ima više od 280.000, usled otežanih uslova poslovanja zbog pandemije često posežu za dodatnim sredstvima koja će im omogućiti likvidnost.\nDeo preduzetnika koji posebno mogu imati problema prilikom zahteva za bankarske pozajmice su oni koji porez plaćaju paušalno.\nBanke tvrde da paušalcima odobravaju kredite, ali uglavnom onima koji se bave advokaturom ili stomatologijom, u zavisnosti od toga da li se porez plaća paušalno, samooporezivanjem, odnosno da li klijent sebi uplaćuje zaradu.\nSekretar Udruženja za bankarstvo, osiguranje i druge finansijske institucije Privredne komore Srbije (PKS) Katarina Ocokoljić kaže da banke pored paušalca analiziraju i poslodavaca, odnosno partnera sa kojim on sarađuje.\n“Ukoliko su u pitanju renomirane IT kompanije sa dugogodišnjim iskustvom, tada je potrebno da paušalna agencija postoji minimum šest meseci radi apliciranja za stambeni kredit. Ukoliko paušalac podnosilac zahteva radi za startapove i strane kompanije o kojima banka nema dovoljno informacija, onda se najčešće oslanja na utvrđivanje senioriteta samog klijenta i stabilnosti njegovih prihoda u poslednje dve godine. U tim slučajevima traže se na uvid ugovori o prethodnim angažovanjima i promet u banci”, kaže Ocokoljić.\nNaša sagovornica navodi da se kreditna sposobnost paušalaca obračunava kao i kod ostalih fizičkih lica, s tim što je u ovom slučaju zarada zapravo dogovoren redovan prihod koji se ostvaruje na osnovu ugovora sa kompanijom poslodavcem, odnosno poslovnim partnerom. Maksimalno opterećenje mesečnih primanja ratom kredita je 60 procenata.\n“Uslovi pod kojima se paušalno oporezovanim preduzetnicima odobravaju krediti i uz to računaju kamatne stope su u skladu sa poslovnom politikom, odnosno ponudom svake banke. Za odobravanje kredita, merodavni su akontaciono poresko rešenje, ugovor sa klijentom, promet po računu radi identifikovanja prihoda po osnovu ugovora u poslovnoj saradnji”, ističe sekretar Udruženja za bankarstvo, osiguranje i druge finansijske institucije Privredne komore Srbije, Katarina Ocokoljić.\nPitanje koje posebno muči paušalce je apliciranje, odnosno dobijanje stambenog kredita.\nKatarina Ocokoljić kaže da vlasnik paušalne preduzetničke radnje, koji ima potpisan ugovor sa firmom koja ga angažuje, može da aplicira za stambeni kredit.\nPaušalac mora da ispunjava uslove za stambeni kredit ukoliko ima zaključen ugovor “na neodređeno” sa stalnim klijentom (poslovnim partnerom) od koga dobija redovna mesečna primanja preko računa. Ukoliko je taj ugovor sklopljen na određeno vreme, rok otplate stambenog kredita se usklađuje sa rokom na koji je zaključen ugovor o poslovno-tehničkoj saradnji sa poslovnim partnerom.\n“Cilj je da se utvrdi da paušalac nije angažovan na jednokratnom projektu, već da je u pitanju saradnja koja će trajati u dužem vremenskom periodu”, naglašava naša sagovornica.\nIz OTP banke za naš portal potvrđuju da preduzetnici koji su paušalno oporezovani moraju da ispunjavaju definisane risk kriterijume banke.\n“Paušalci mogu da apliciraju za kreditne proizvode koje banka ima u ponudi za klijente malog biznisa: overdraft, kredit za obrt ili investicioni kredit. Krediti se i u ovom slučaju odobravaju klijentima koji ispunjavaju definisane risk kriterijume koje je postavila banka. Kada je reč o limitima oni su definisani i zavise od ostvarenih poslovnih prihoda odnosno prometa koji klijent ostvaruje, a za odobrenje bilo kog kreditnog proizvoda takođe je potrebno da klijent ispunjava definisane risk kriterijume banke”, kažu iz OTP banke.


Spor oko nemačke solidarnosti | Autonomija\n"Doprinosi za solidarnost" kojim nemački Zapad već više od dve decenije finansira istočni deo zemlje mnogi dovode u pitanje. Dva meseca uoči parlamentarnih izbora, pokrenuta je žustra rasprava o ovom pitanju\nNemačka je decenijama patila od trauma Drugog svetskog rata i podeljenosti zemlje na dva dela: zapadni i istočni. Međutim 1989. pao je Berlinski zid, Nemačka je ujedinjena i oduševljenju nije bilo kraja. Kako bi se finansirao taj „decenijski san“ bile su potrebne milijarde, prvo maraka a zatim i evra. A taj novac nije pao s neba nego je najvećim delom uzet iz džepova Nemaca na zapadu zemlje.\nNa samom početku su oni koji su dovodili u pitanje tzv. „Pakt solidarnosti“ čiji je glavni zadatak je bio finansiranje ujedinjenja bivše Zapadne i Istočne Nemačke u jednu zemlju, bili ućutkivani patriotskim parolama. Na kraju krajeva, cilj je bio izjednačavanje životnih uslova u svim delovima nove Nemačke. „Pakt solidarnosti“ je finansiran iz „dodatka za solidarnost“ koji plaća svako zaposleno lice i svako ko na neki način privređuje. U početku je to izdvajanje bilo na nivou od 3,45 odsto, zatim 7,5 odsto, a od 2005. se od bruto zarade odbija 5,5 odsto.\nOva sredstva, a radi se o ne tako maloj svoti od oko 13 milijardi evra godišnje, troše se isključivo u obnovu propale infrastrukture i privrede bivše Nemačke Demokratske Republike. Prvobitno je „Pakt solidarnosti“ trebalo da bude na snazi do 2004. Međutim, tada se uvidelo da je istok, uprkos velikim naporima, još uvek daleko od nivoa razvoja zapadnog dela zemlje. Tako je naplata „poreza za istok“ produžena do 2019.\nOko ovog datuma ponovo je pokrenuta rapsrava. Dva meseca uoči parlamentarnih izbora u Nemačkoj (22. septembar) unutar vladajuće demohrišćansko-liberalne koalicije izbio je ozbiljan sukob. Liberalno-demokratska stranka (FDP), manjinski partner u vladi Angele Merkel zalaže se za to da se „dodatak solidarnosti“ plaća do dogovorenog datuma i ni dana duže. Za ukidanje ovog davanja zalaže se i Savez nemačkih poreskih platiša (BdSt).\nAli kancelarka Merkel je velika pobornica produženja „Pakta solidarnosti“. Glavni argument protivnika „solidarnog poreza“ leži u činjenici da u međuvremenu mnogim gradovima i opštinama na zapadu zemlje ide mnogo gore nego onima na istoku. Kao primer se uvek iznova navode gradovi Rurske oblasti, koji nakon zatvaranja rudnika i propadanja teške industrije još uvek nisu pronašli održivu privrednu alternativu. Gradovi poput Oberhauzena ili Gelzenkirhena, već godinama su na ivici stečaja. Javne ustanove i infrastruktura u nekim delovima Rurske oblasti deluju gore nego neki delovi DDR-a uoči ujedinjenja. Mnogi političari u privredno posrnulim delovima zapada Nemačke, u više navrata su pretili da će obustaviti davanja za istok zemlje.\nZbog toga su sve glasniji oni koji traže da se davanja za obnovu ne ukinu, ali da se raspodele onim delovima zemlje gde je to najpotrebnije bez obzira na to nalazili se oni na istoku ili zapadu. Ali to, kako kaže Joahim Viland, profesor za poresko pravo na Univerzitetu u Špejeru, nije tako jednostavno. „Pakt solidarnosti“ je bio donesen sa ciljem da se obnovi istok zemlje. Ukoliko se sredstva iz ovog fonda žele trošiti za nešto drugo, potrebna je saglasnost Bundestaga i Bundesrata, doma saveznih nemačkih pokrajina u kojem bi istočne pokrajina takvu nameru mogle da blokiraju.\nSavez poreskih platiša smatra da država, zahvaljujući dobroj privredi, ionako ubire više poreskih prihoda od očekivanog. Predsednik tog udruženja Rajner Holcnagel smatra da bi građane trebalo osloboditi ovog finansijskog opterećenja i dati im priliku da taj novac ulože u dodatno penzijsko osiguranje. Osim toga, kako u razgovoru za DW kaže, Holcnagel tvrdi da i sad sredstva iz „Pakta solidarnosti“ ne troše isključivo na obnovu istoka.\nAngela Merkel je u međuvremenu podržala ideju izdvajanja sredstava iz spornog fonda za sve regionu u Nemačkoj kojima su potrebna „sredstva solidarnosti“. Konačno rešenje ionako niko ne očekuje uoči izbora, a nakon toga će se o ovom pitanju zasigurno raspravljati u sasvim drugom tonu.\n(Martin Koh/Nenad Krajcer, Deutsche Welle)


Naučnici su uradili veliku studiju svih sojeva vutre. Evo šta su otkrili.\nAnaliza 110 genoma kanabisa je razorila dosadašnje pretpostavke o istoriji kultivisanja ove biljke.\nDomaći kanabis u provinciji Ćinghaj u centralnoj Kini. Foto: Guangpen Re\nCannabis sativa, biljka koja je svetu pružila konoplju, vutru i bezbrojne druge životne radosti, moderan je komercijalni usev koji ima bogatu istoriju odgajanja, hiljadama godina unazad. Ali i pored toga što ljudi stalno stvaraju nove sojeve radi boljeg psihoaktivnog ili medicinskog dejstva, poreklo domestikovanog kanabisa ostaje nejasno, delimično zbog zakonskih ograničenja koja sprečavaju naučnike da baratju uzorcima biljke.\nMeđunarodni tim naučnika proveo je godine u borbi s birokratijom kako bi predstavio „jedinstveni globalni pogled na domestikaciju C. sative“, zajedno sa „vrednim genomskim resursima“ za istraživanje njenih savremenih sojeva, kako stoji u studiji objavljenoj u petak u časopisu Science Advances.\nAnalizirajući 110 kompletnih genoma C. sativa poreklom iz celog sveta, istraživači su pratili uzgajanje biljke unazad više od 12.000 godina. Njihovi rezultati otkrivaju da su četiri genetske grupe domestikovanog kanabisa poreklom iz jednog predaka u severozapadnoj Kini, što dovodi u pitanje široko rasprostranjeno mišljenje da je C. sativa potekla iz srednjoazijskog centra domestikacije useva.\nNovo istraživanje je „najveće istraživanje sa genonima tako geografski različitog porekla i tako raznolikih tipova domestikacije“ - uključujući divlje biljke, tradicionalne vrste i istorijske i moderne kultivisane sorte - „što je neophodno za takvo uporedno istraživanje porekla pripitomljavanja gajenih vrsta “, napisao je u e-mailu autor Luka Fumagali, profesor ekologije i evolucije na Univerzitetu u Lozani.\nOd 110 genoma prikupljenih za studiju, 82 su novi uzorci dobijeni sa terena iz komercijalnih prodavnica u Švajcarskoj, Kini, Indiji, Pakistanu i Peruu, kao i iz Instituta biljnih genetičkih resursa Vavilov iz Sankt Peterburga, Rusija. Tim, koji je vodio biolog Guangpeng Ren sa Univerziteta Lanžu, takođe je ponovo analizirao 28 javno dostupnih genoma, od kojih je većina pripadala severnoameričkim sojevima.\n„Veoma je teško dobiti konoplju, a posebno uzorke lekova i divlje biljke“, koje su „drevne domestikovane biljke adaptirane u divlju životnu sredinu“, iz „nezapadnih zemalja, zbog zakonskih ograničenja“, primetio je Fumagali. Dodao je da je tim „morao da ubedi i uspostavi saradnju sa lokalnim naučnicima u nekoliko ključnih zemalja“ i da se osloni na Institut Vavilov „da bi dobio seme poreklom iz mnogih zemalja u kojima je teško sakupljati biljke kanabisa na terenu“.\n„Sve u svemu, to je trajalo nekoliko godina“, rekao je.\nSrećom, uloženi vreme i energija tima su se isplatili, jer raznoliki genomi pružaju fascinantnu priču o pripitomljavanju i istoriji uzgajanja C. sativa. Prema studiji, dve loze su se nastale iz divljih biljaka kanabisa pre oko 12.000 godina: bazalni kanabis, koji i danas postoji kao divlja vrsta u Kini i SAD-u, i druga grupa koja je verovatno uzgajana kao višenamenska kultura kako bi se koristila za tkaninu, ishranu i kao lek.\nPre oko 4.000 godina, ta druga loza se ponovo podelila u dve različite grupe: rase konoplje odabrane za proizvodnju vlakana i rase marihuane odabrane za proizvodnju kanabinoida kao što je tetrahidrokanabinol (THC), primarno psihoaktivno jedinjenje biljke. Četvrta loza koju je tim identifikovao je grana ove druge vrste koja je postala divljija i sada raste južno od Himalaja. U međuvremenu, drevna biljka kanabisa koja je stvorila ove četiri loze verovatno je izumrla.\nZanimljivi uvidi bili su skriveni u genima grupa konoplje i marihuane, koje su izgubile funkcionalne gene prisutne kod njihovih višenamenskih predaka kao rezultat njihove sve specijalizovanije upotrebe kao izvora vlakana ili kao psihoaktivne supstance.\n„Ovo sugeriše da imamo predaka (u divljim vrstama) sa oba gena u funkcionalnom stanju, “kariku koja nedostaje”, neposredno pre ili posle početka pripitomljavanja (slično onoj koja se danas primećuje kod biljaka iz bazalne grupe) i progresivni gubitak jednog ili drugog gena nakon što je započeta jaka divergentna selekcija, za vlaknastost odnosno za psihoaktivnost “, objasnio je Fumagalli.\nIpak, možda je najveće iznenađenje bilo otkriće bazalne grupe, koja uključuje 14 divljih biljaka i lokalnih vrsta prikupljenih u Kini i dve divlje biljke iz Sjedinjenih Država koje su verovatno migrirale preko okeana negde u 19. veku.\n„Neočekivani rezultat bilo je prisustvo ove bazalne genetske grupe, koja nije obuhvatala nijednu odomaćenu biljku koju danas smatramo kanabisom sativa (konoplja ili marihuana)“, rekao je Fumagalli. „Otprilike je poput otkrivanja pasmine do danas nepoznate i genetski nezavisne od genetskog klastera koji okuplja sve danas poznate pasmine širom sveta.“\nIšao sam na vutra-turu po Avganistanu\nPrethodne studije zasnovane na istraživanjima divljih biljaka sugerišu da su C. sativa prvi pripitomili narodi koji žive u Centralnoj Aziji, ali Fumagali i njegove kolege smatraju da je usev nastao iz prilično uskog regiona Istočne Azije na severozapadu Kine, gde neuhvatljiva bazalna grupa i dalje raste. Pored sprovođenja daljih genomskih analiza na ovoj kontroverznoj, voljenoj i sve uticajnijoj biljci, istraživači se nadaju da će pronaći tačan region u kojem su ljudi prvi put otkrili i iskoristili njene brojne moći.\n„Jasno je da je ovo geografsko područje ključno i dodatno uzimanje uzoraka s tog područja bi mogao preciznije pokazati gde se biljke iz bazalne grupe sve mogu naći“, zaključuje Fumagali.


Javno komunalno preduzeće "Tržnica" Novi Sad - Aktuelnost - NOVOSADSKA TRŽNICA U BORBI PROTIV RODNO ZASNOVANOG NASILJA\nNOVOSADSKA TRŽNICA U BORBI PROTIV RODNO ZASNOVANOG NASILJA\nJKP “Tržnica“ Novi Sad pridružila se akciji lepljenja plakata sa SOS kontaktima podrške žrtvama rodno zasnovanog nasilja koja se, u okviru kampanje "Nasilje je uvek izolacija", održava prethodnih meseci u Novom Sadu.\n- Kao društveno odgovorno preduzeće, odlučili smo da se priključimo ovoj kampanji i na svim novosadskim pijacama istaknemo plakate na kojima se nalaze brojevi telefona na koje mogu da se jave žrtve rodno zasnovanog nasilja. Bilo kakav oblik nasilja je nedopustiv, a zadatak svih nas je da žrtvama pomognemo da se zaštite i odbrane. S obzirom na to koliko su naše pijace frekventne, smatrali smo da su pravo mesto na kojima bi trebalo istaći ovakve informacije. Naše preduzeće uvek će podržavati akcije ovog tipa i učestvovati u njima! – izjavio je Uroš Lončar, VD direktora JKP “Tržnica” Novi Sad.\nTokom ove sedmice, plakati su postavljeni na sve novosadske pijace. Na Detelinarskoj pijaci, skupa sa VD direktora JKP “Tržnica“ Novi Sad, plakate je simbolično zalepila i Aleksandra Grujić, koordinatorka za omladinski rad Organizacije „Irida“.


Kako rasformirati Civilnu zaštitu\nVlade Kosova i Srbije, ali ni sama EU, nisu dovoljno transparentni oko procesa rasformiranja Civilne zaštite (CZ) na severu Kosova, navodi se u izveštaju "Budućnost Civilne zaštite na severu Kosova", Kosovskog centra za bezbednosne studije i Beogradskog centra za bezbednosnu politiku.\nNa osnovu ovog izveštaja, Civilna zaštita broji preko 700 lica, među kojima su i pripadnici koji nemaju dovoljno znanja o bezbednosti, zaštiti i spasavanju, ali i bivši vojni oficiri. Postoje i pokazatelji da su pojedinci iz CZ učestvovali u političkim protestima, i da se sumnjiče da su bili uključeni u politička nasilja i organizovani kriminal. Neki su i bivši pripadnici "Čuvara mosta".\nSporazum o Civilnoj zaštiti iz Brisela predviđa integraciju 483 njenih pripadnika u kosovske institucije, dok će preosali ostati bez posla. Neki od izazova ovog procesa jesu nespremnost ovih članova da postanu strukture u sklopu kosovskih institucija, kao i osiguravanje nekog prihoda za one koji budu ostali bez posla. Iako je zvaničan plan integracije CZ sada objavljen, javnosti i članovima CZ on i dalje nepoznat.\nMaja Bjeloš, jedna od autorki ovog izveštaja iz Beogadskog centra za bezbednosnu politiku, kaže da još uvek nije poznato kako će se sistematizovati oni koji se budu integrisali u kosovske institucije.\n"Sam sporazum u Briselu nije dovoljno precizan i ne pominje se konkretno, imenom, Civilna zaštita, već se pominje ono što su se Dačić i Tači dogovorili, da sve druge bezbednosne, paralelne strukture trebaju da se integrišu u kosovski sistem... Pozicija srpske zajednice na severu Kosova je više želela da zadrži Civilnu zaštitu. Ali, ponavljam da je sam sporazum nedovoljno precizan, tako da je ostalo kasnije na predstavnicima vlada u Srbiji i na Kosovu da popune praznine u dogovoru i izrade detaljniji plan integracije koji sad imamo i tek ćemo da vidimo dokle će da se sprovede", kazala je ona.\nU vezi sa tim, ministarka za dijalog, Edita Tahiri, kazala je da je Vlada Kosova preuzela odgovornost da pripadnike ove strukture integriše u kosovske institucije i u različite agencije.\n"Preuzeli smo odgovornost da ih u roku od tri godine zaposlimo, jer je nemoguće zaposliti sve odjednom. Izražavamo posvećenost našim građanima iz srpske zajednice. U ovom slučaju smo primenili i Zakon o amnestiji kako bi im dali do znanja da smo spremni za njihovu reintegraciju", kazala je Tahiri, dodajući da će oko njih 400 biti uključeni u kosovske institucije.\nOna je dodala da je drugi deo meseca aprila bio predviđen za rasformiranje ovh nelegalnih struktura, kao i za predaju njihove opreme, ali od vlade je zatraženo dodatno vreme s obzirom da se radi o složenom procesu.\nTahiri je dodala da, iako je sporazum potpisan, Srbija nema političku volju za normalizacijom odnosa sa Kosovom i za sprovođenje ovog sporazuma.\n"Kada nema političke volje onda stvari kasne. Ono što sam konstatovala je da Srbija nema političke volje za dobrosusedske odnose sa Kosovom, i prema tome, kasne i sporazumi", kazala je ona.\nSporazum o Civilnoj zaštiti, postignut 26. marta, predviđa zatvaranje svih objekata, kancelarija i depoa koji su bili na usluzi ovim ilegalnim strukturama na severu Kosova.\nU sporazumu su određeni i vremenski rokovi za njegovo sprovođenje, odnosno, sporazum mora da se sprovede do 1. septembra 2015.\nO Civilnoj zaštiti su premijeri Kosova i Srbije 21. aprila ponovo razgovarali u Briselu, tokom poslednje runde dijaloga.\nPredstavnici Srba na severu Kosova izrazili su prethodno nezadovoljstvo što se zvaničnim kanalima nisu informisani o Sporazumu o Civilnoj zaštiti.


Svedočenja na suđenju Mladiću započeće osoba koja je preživela masovno pogubljenje | Institute for War and Peace Reporting\nPosle gotovo dvomesečnog odlaganja, sudski postupak protiv ratnog komandanta vojske bosanskih Srba, Ratka Mladića, biće nastavljen 9. jula, iskazom prvog svedoka optužbe.\nElvedin Pašić će se lično obratiti sudu i posvedočiti o tome kako je u novembru 1992. preživeo pogubljenje u bosansko-hercegovačkom selu Grabovica u kojem je stradalo oko 150 ljudi – saopštio je Tribunal.\nDotični svedok će opisati „napade na sela, progon ne-Srba, premlaćivanja, ubijanja, kao i surove i nehumane životne uslove u grabovičkoj školi kao pritvorskom objektu“ na području bosanske opštine Kotor Varoš – naveo je sud.\nPašić je već svedočio na suđenjima bivšem političaru bosanskih Srba, Momčilu Krajišniku, kao i Radoslavu Brđaninu, bivšem čelniku kriznog štaba Autonomne Regije Krajine (ARK) u Banja Luci.\nDrugi svedok biće Dejvid Harland (David Harland), koji je u periodu od 1993. do 1995. bio zvaničnik za civilne poslove i politički savetnik komandanta Zaštitnih snaga Ujedinjenih nacija (UNPROFOR) u Bosni. On je već svedočio u tri druga slučaja, uključujući i suđenje Mladićevom ratnom pretpostavljenom – bivšem predsedniku bosanskih Srba, Radovanu Karadžiću.\nSuđenje Mladiću počelo je 16. maja uvodnom rečju optužbe, ali je već sutradan bilo odloženo zbog toga što tužilaštvo greškom nije otkrilo više hiljada dokumenata odbrani.\nU svojoj kratkoj pisanoj odluci po kojoj će suđenje biti nastavljeno 9. jula, sudije su saopštile da su saslušale predloge obeju strana, te da tužilaštvo izvođenje dokaza treba da započne pozivanjem onih svedoka na koje „najmanje utiču propusti u obelodanjivanju“.\nTužioci tvrde da je Mladić, kao neko ko je od 1992. do 1996. bio komandant vojske bosanskih Srba, planirao i nadzirao opsadu Sarajeva, koja je trajala 44 meseca i u kojoj je poginulo skoro 12,000 ljudi. Mladić se tereti da je komandovao snagama koje su neselektivno koristile snajpersku i artiljerijsku vatru protiv civilnog stanovništva u tom gradu.


DAROVI ZA BEBE ROĐENE 1. JANUARA: Pirotski gradonačelnik u poseti porodilištu | Novosti.RS\nKako je rekao dr Vlada Đurov, načelnik porodilišta, 1. januara rođene su dve devojčice i to jedna iz Bele Palanke, a druga iz Pirota.\nPrema njegovim rečima prošle godine u ovom porodilištu u kome se porađaju trudnice iz celog okruga,bilo je manje novorođenčadi , ako se ima u vidu okrug. Bilo je 493 porođaja i 495 beba. Od gradova jedino Pirot ima 11 beba više u odnosu na 2019. dok je sa područja Bele Palanke rođeno 12 beba manje, u Babušnici čak 24 , a u Dimitrovgradu 21 beba manje u odnosu na prethodni period.\nVladan Vasić Pirot prva beba prva beba u Novoj godini\nNA PALIĆKOM JEZERU SE POJAVILA PENA: Evo zašto je voda zelene boja


Austrijski ministar pokazao humanost\nAustrijski vicekancelar i šef diplomatije Mihael Špindeleger ovih dana je pokazao hrabrost i ljudsko lice, ali ne u politici, već tako što je spasio žrtvu saobraćajne nesreće.\nKad džin spasava pače koje se davi...\nNova Internet senzacija postao je snimak orangutana koji spasava pače koje se davi. Nije poznato u kom zoološkom vrtu živi ovaj nežni džin, ali u snimku koji traje pet minuta se jasno vidi da...\nMondo, Vestionline 3 komentara\nNudistkinja spasena sa litice\nNeimenovana devojka je u nameri da poseti zabačenu i teško pristupačnu nudističku plažu u San Dijegu krenula da se spušta niz liticu, ali je naišla na strmu deonicu i tu ostala "zarobljena"....\nJato delfina u blizini ostrva Marko na Floridi zaslužno je za spas zalutalog dobermana. Vlasnica psa tvrdi da su ga tražili 15 sati, kada su delfini bukom upozorili komšije da se u moru nalazi...\nKako (ne) spasavati mačku sa grane\nStarica spasila mladića iz zapaljenog automobila\nČile: Rudari u utorak na površini?\nOtvor kroz koji treba da budu izvučeni rudari zarobljeni u oknu u Čileu mogao bi da bude probijen sutra, a rudari bi mogli da budu izvučeni u utorak, izjavio je danas ministar zdravlja Čilea...\n07:58 >> 08:14\nBrazil: Poplave odnele 1.000 ljudi\nViše od 1.000 ljudi vodi se kao nestalo u poplavama koje su posle višednevnih kišnih padavina zahvatile severoistok Brazila, izjavili su danas zvaničnici.\nRudarima u Sibiru ostao još dan života\nSpasioci su skoro stigli do poslednjeg dela sibirskog rudnika uglja "Raspadskaja" gde bi mogli da budu pronađeni živi neki od 30 rudara nestalih posle dve eksplozije koja se dogodila pre tri dana.


„Hot Šel Re“ u studiju Glasa Amerike\nHot Šel Re zauzeli su prvo mesto na Bilbordovoj pop listi 2011, pesmom „Tonight Tonight“ koja je prodata u više od dva miliona primeraka.\nDrugi album Hot Šel Re zove se "Whatever".\nPop-rok bend Hot Šel Re nastao je 2005. godine, kada su Rajan Folise i Neš Overstrit odlučili da zajedno formiraju bend. Obojica su odrasli u porodicama muzičara budući da su Rajanov otac Kenet i Nešov otac Pol Overstrit bili uspešni tekstopisci na kantri muzičkoj sceni u Nešvilu. 2011., grupi „Hot Šel Re“ slavu je doneo hit singl „Tonight, Tonight“ sa njihovog prvog albuma „Lovesick Electric“. Gostujući u muzičkom programu Glasa Amerike – Border Crossing - Folise i Overstrit razgovarali su sa nama o svojoj karijeri i drugom albumu nazvanom „Whatever“.\nHot Šel Re zauzeli su prvo mesto na Bilbordovoj pop listi 2011, pesmom „Tonight Tonight“ koja je prodata u više od dva miliona primeraka. Neš Overstrit kaže da je godina bila puna uzbudljivih trenutaka, uključujući i onaj kada su osvojili Američku muzičku nagradu za „novog umetnika godine“.\n„Objavili smo pesmu „Tonight, Tonight“ na Dan zaljubljenih 2011, i te godine smo prosto uzleteli. Počeli smo turneju, osvojili svoju prvu Američku muzičku nagradu, svirali na dočeku Nove godine sa Dikom Klarkom na Tajms Skveru pred publikom od milion i po ljudi, i još mnogo više koji su pratili TV prenos širom sveta. Imali smo zaista sjajan period u proteklih godinu ili više.“\nUprkos nizu hitova kantri muzike, koje su napisali roditelji oba člana benda, Rajan Folise kaže da su on i Neš izabrali drugačiji muzički pravac.\n„Naši roditelji su bili zaista veliki ljubitelji pop muzike i u našoj kući se slušala muzika svih pop umetnika iz 1990-ih i ranije. Neš je odrastao uz Princa i Majkla Džeksona, obojica smo rasli na Bitlsima. Mislim da su naši roditelji tajno priželjkivali da se bave pop muzikom tako da u našim kućama pop nikada nije smatran manje vrednim, ta muzika je baš bila voljena i slušana.“\nHot Šel Re su od juna na turneji sa pop zvezdom Demi Lovato. Rajan oseća veoma snažnu privrženost svojoj publici iz jednog jednostavnog razloga…\n„Naši obožavaoci su najvažnija stvar za nas jer ih tako dugo nismo imali. Kada ih jednom dobijete, više ne želite da ih izgubite.“\nHot Šel Re je zanimljivo ime za bend. Rajan objašnjava gde su pronašli inspiraciju.\n„Nazvali smo bend po obožavateljki koja se pretvarala da je potpuno druga osoba na Maj Spejs stranici, njen pseudonim je bio Šel Re i bila je atraktivna na slikama. Znam da nismo jedini momci koji bismo kliknuli na atraktivnu fotografiju i sarkastično rekli „da, to je sigurno ona.“ Pretvarala se da radi za neku muzičku kuću i da može da nam pomogne i dugo je to tako trajalo… posle smo saznali da je sve izmislila.“\nHot Šel Re su objavili svoj drugi album „Whatever“ u novembru a Rajan objašnjava kako je njihova muzika evoluirala…\n„Mislim da je naš prvi album za nas bio škola, kao što je prvi album za mnoge muzičare. Tu naučite mnogo toga o sebi, svom pisanju pesama, tome ko ste i šta želite da postanete. Na drugom albumu nismo sve shvatali tako ozbiljno, bolje smo se zabavljali i pisali o stvarnim iskustvima koja smo prošli umesto nekih smišljenih priča koje možda nisu odgovarale našoj realnosti.“\nHot Šel Re su ranije ove godine objavili svoj hit „I Like it Like That“ koji je dospeo na vrh Bilbordove liste 20 najboljih pesama, a trenutno su takodje zastupljeni na top listama sa pesmom „Honestly.“


Funta porasla nakon snažnih podataka iz britanskog proizvodnog sektora, evro blago ojačao prema dolaru | Gde Investirati\nFunta porasla nakon snažnih podataka iz britanskog proizvodnog sektora, evro blago ojačao prema dolaru\nVrednost funte u četvrtak je naglo porasla nakon što su najnoviji podaci ukazali na snažan oporavak britanskog proizvodnog sektora u avgustu.\nPrema američkom dolaru funta je u jednom trenutku bila u plusu više od 1 odsto, na 1,3267$, da bi kasnije oslabila na 1,3254 dolara, što je 0,88 odsto viša cena u odnosu na prethodno trgovanje.\nU odnosu na evropsku valutu, britanska je ojačala 1,13 odsto, i trguje se za 1,1905 evra.\nI evro je ojačao prema američkom dolaru, blagih 0,08 odsto, na 1,1167 dolara.\nIndeks menadžera nabavke u proizvodnji (PMI) koji izrađuje kompanija Markit/CIPS porastao je, sa julskih 48,53 poena, na 53,3 poena u avgustu, što je najveći mesečni rast u 25 godina.\nVrednost indeksa iznad 50 poena ukazuje na rast proizvodnje.\n“Podaci PMI iz avgusta ukazuju na snažan skok u proizvodnom sektoru Velike Britanije, za razliku od pada i krize koja je usledila nakon referenduma o članstvu u EU”, kaže Rob Dobson, ekonomista u “IHS Markit” i dodaje da je britansko tržište zabeležilo primetan oporavak, dok je nedavna deprecijacija funte uslovila veliki priliv novih investicija iz SAD, EU, Skandinavije, Bliskog istoka i Azije.\nRast dolara na međunarodnim tržištima u četvrtak je usporio pred sutrašnje objavljivanje izveštaja o zaposlenosti u Sjedinjenim Državama, koji je ključan za ocenu “zdravlja” vodeće svetske privrede i predviđanja vremenskog okvira u kojem bi kamatne stope mogle biti povećane.\nPrevious Beogradska berza: Nastavljen rast akcija\nNext Nikolić i Vučić nisu podržali referendum u Republici Srpskoj\nTags forexkurs evrakurs funte\nBeogradska berza: Pad tržišta, NIS na višegodišnjem minimumu\nIzuzetno nizak obim investicione aktivnosti i pad tržišta obeležili su prvi trgovački danu nedelji. Ukupan promet u trgovanju iznosio je tek 4 miliona RSD (32,9 hiljada EUR), dok je indeks\nBeogradska berza: Dinarske obveznice i dalje u fokusu, rast indeksa\nSolidan promet obeležio je današnji trgovački dan, ponovo zahvaljujući trgovanju dužničkim hartijama. Ukupan promet u trgovanju iznosio je 193,6 miliona RSD (1,6 miliona EUR), dok je indeks Belex15 skočio 0,4%


Četvrtak, 11.02.2021 | 09:31\nKonsultantska kuća SELECTIO od aprila prošle godine priznanjem „Izvrsnost u izazovima“, nagrađuje one kompanije koje demonstriraju visok nivo brige za svoje zaposlene tokom pandemije koronavirusa.\nCilj priznanja „Izvrsnost u izazovima“, uz naglašavanje važnosti kvalitetnog upravljanja zaposlenima, jeste podsticanje dijeljenja dobrih praksi koje su mnoge kompanije pokrenule tokom ovog perioda pandemije.\nNosiocima ovog priznanja se početkom ovog mjeseca pridružio i Crnogorski Telekom, kao prva telekomunikaciona kompanija iz Crne Gore s ovim priznanjem.\nKako bi neka kompanija dobila ovo priznanje, mora proći kroz nezavisnu evaluaciju svojih praksi upravljanja zaposlenima, pri čemu se procjenjuju agilnost i prilagodljivost kompanije, organizacija rada u kriznom periodu, komunikacija sa zaposlenima, inicijative koje su pokrenute kako bi se osigurali zdravlje i dobrobit zaposlenih te tehnološka spremnost kompanije za nove načine rada.\nOno po čemu se Crnogorski Telekom u periodu pandemije istakao jeste efikasno i pravovremeno upravljanje krizom s naglaskom na osiguravanje zdravlja, sigurnosti i dobrobiti zaposlenih. U kompaniji je stavljen fokus i na kvalitetnu kriznu komunikaciju te na zadržavanje osjećaja povezanosti među zaposlenima. Benefiti za zaposlene su očuvani tokom kriznog perioda te su svi zaposleni dodatno nagrađeni zbog svoje posvećenosti kvalitetnom radu u ovim izazovnim okolnostima.\n„Telekom je, kao najveći operator u Crnoj Gori, u periodu pandemije uprkos veličini i broju zaposlenih pokazao zavidan nivo spremnosti na transformaciju, kako u tehnološkom tako i u organizacionom smislu. Osim što smo za većinu koleginica i kolega u rekordno kratkom roku organizovali rad od kuće (uključujući primjer Call Centra kojeg smo po prvi put u istoriji Telekoma izmjestili iz svojih prostorija), takođe smo nastavili da razvijamo i implementiramo digitalna rješenja kako bismo unaprijedili sopstvene poslovne procese i ponudili ista rješenja partnerima. Zdravlje naših zaposlenih je bio naš glavni fokus, što smo pokazali kroz blagovremeno obezbjeđivanje neophodne zaštitne opreme i prije uvođenja zvaničnih mjera. A da zdravlje naših koleginica i kolega i dalje ostaje naš prioritet, potvrdili smo kroz mnoge druge preduzete aktivnosti kao što su uvođenje modela rada od kuće, obezbjeđivanje brzih testova kao i pulsnih oksimetara za naše zaposlene, konstantna komunikacija sa kolegama u izolaciji i njihovim porodicama.\nNa brigu o zaposlenima nije uticao ni ekonomski pritisak tokom pandemije, pa smo u cijeloj 2020. godini, uprkos pritisku na prihode zbog ekonomske krize, u fokusu imali očuvanje poslova i benefita za zaposlene. Takođe, u Telekomu smo u prethodnom periodu prošli kroz različite organizacione promjene kako bismo se pripremili za drugačiji, agilniji način rada, vodeći posebno računa o liderstvu tokom krize i pronalaženju načina da se zaposleni u novim okolnostima dodatno motivišu i uključe u procese, dobiju adekvatan odgovor za obavljeni posao. Zahvaljujući izvanrednom zalaganju naših zaposlenih kvalifikovali smo se za ovo priznanje koje predstavlja potvrdu da smo u stanju da se brzo transformišemo i na taj način ostanemo pouzdan partner korisnicima i lokalnoj zajednici“, izjavila je Dina Cibulskaja, izvršna direktorica Crnogorskog Telekoma.


„Gasprom“ počinje sa isporukama gasa Mađarskoj preko Srbije\n"Gasprom" počinje sa isporukama gasa Mađarskoj preko "Turskog toka" kroz transportne sisteme Bugarske i Srbije.\nKompanija "MVM CEEnergy" Ltd je 27. septembra potpisala ugovor sa ruskom korporacijom za isporuku 4,5 milijardi kubnih metara prirodnog gasa godišnje na 15 godina. Od toga će 3,5 milijardi kubnih metara gasa godišnje dolaziti kroz Srbiju i milijardu kroz Austriju. Ugovori su danas stupili na snagu i predviđaju mogućnost promene uslova nakon 10 godina, prenose RIA Novosti.\nPrema rečima Elene Burmistrove, zamenika predsednika odbora "Gasproma", sporazum garantuje pouzdano i stabilno snabdevanje Mađarske u narednih 15 godina, a takođe obezbeđuje i diverzifikaciju puteva snabdevanja prirodnim gasom. Tako će sada sedam evropskih zemalja moći da prima ruski gas kroz "Turski tok", a radi se o Bugarskoj, Grčkoj, Severnoj Makedoniji, Rumuniji, Srbiji, Bosni i Hercegovini i Mađarskoj.\nNovi sporazum između "Gasproma" i Mađarske negativno je ocenjen u Kijevu, jer se isporuke prema ugovoru neće odvijati preko ukrajinskog transportnog sistema za gas. Ministarstvo spoljnih poslova Ukrajine saopštilo je da je Kijev razočaran sporazumom i veruje da je to "štetno" za bilateralne ukrajinsko-mađarske odnose. Kijev je takođe najavio da se namerava zbog toga žaliti Evropskoj komisiji.\nZauzvrat, kompanija "Operator prenosnog sistema gasa Ukrajine" izvestila je da će odgovarajući sporazum stvoriti probleme sa uvozom i skladištenjem gasa u podzemnim skladištima gasa u ovoj zemlji.\nIstovremeno, Kremlj smatra da nema osnova za "histerične reakcije" Kijeva zbog sporazuma između Moskve i Budimpešte. Podsetili su i da je predsednik Vladimir Putin govorio o spremnosti Rusije za snabdevanje gasom preko Ukrajine posle 2024. godine, kada ističe trenutni tranzitni sporazum sa ukrajinskom stranom, pod ekonomsko izvodljivim uslovima.


Potpuno beli mali enterijer minimalističkog stila - Moj Enterijer – Kupatila, Nameštaj, Kuhinje, Garniture...\nPonekada jednostavno deluje da veoma mali stanovi ne mogu smestiti u sebe sve što je potrebno, međutim, moderni dizajner čine čuda i kreiraju savšeno komforne prostore, koji izlaze u susret svim potrebama njihovih vlasnika...\nKlijenti arhitektonskih i dizajnerskih studija uglavnom dolaze sa zahtevima koji mogu delovati nemogućim za realizaciju, ali moderno doba donosi krucijalne probleme po pitanju urbanog stanovanja, tako da skromne kvadrature postaju mala igrališta velikih umova, koji ih mogu učiniti potpuno funkcionalnim.\nOvaj uski i mali stan u Tel Avivu, renoviran je od strane enterijernog dizajnera Jaela Perija, a sada poseduje praktičan raspored, obilje prirodnog svetla i prostora za zabavu, koju njegovi vlasnici obožavaju. Stan od 40 m2 dekorisan je minimalističkim stilom, a njegov enterijer okarakterisan je potpuno belom bojom, koja vizuelno širi prostor i čini ga daleko svežijim. Kako bi balansirao snežno bele površine, dizajner je uključio obilje biljaka u saksijama, a osim njihove zelene, ne postoji ni jedna druga boja uključena u dekor.\nPošto je ova garsonjera bila previše mala kako bi mogla da poseduje nameštaj za dnevni boravak i trpezariju, dizajner je odlučio da upotrebi komade koji se mogu koristiti u oba slučaja, uključivši sto i stolice u savršenoj koordinaciji. Ovakvi elementi nameštaja čine stilsku karakteristiku u prostoru bez bilo kakvih boja, a njihovi strukturni oblici prosto su neodoljivi. Otvorena dnevna soba teče u kuhinjski prostor uglađenih belih površina.\nJoš jednu pametnu karakteristiku predstavlja zid koji deli dnevni boravak i spavaću sobu. Ovaj element poseduje integrisan plakar sa jedne strane i televizijsku jedinicu sa druge. Spavaća soba poseduje krevet, noćnu komodu i lampu, veoma je jednostavna i relaksirajuća. Ovaj prostor je kompletno popločan belim mermerom, što je veoma stilska i minimalistička solucija za malu kvadraturu, u kojoj je čak i mala komoda poseduje identičani dizajn.\nPROČITAJTE SLEDEĆI TEKST: Kako spakovati sve potrebno u 15 m2


U tužbi se navodi da VW ucenjuje manje dobavljače, koristeći svoju snagu i veličinu, da ih prisili na nepoštene radne uslove i cene usluga. Na primer, manjim dobavljačima se zabranjuje da svoje poslovanje prodaju većim kompanijama dobavljača čime bi ostvarili bolju pregovaračku poziciju.\nTužba uložena na sudu u Detroitu odnosi se konkretno na sedam manjih dobavljača automobilskih delova za VW u saveznoj državi Mičigen koji su ugovorom sprečeni da svoje poslovanje prodaju drugoj kompaniji. Hastor tvrdi da te ugovore s manjim dobavljačima VW sklapa isključivo kako bi njegovu firmu "Prevent", koja se inače specijalizovala za proizvodnju autonavlaka, onemogućili u daljim akvizicijama.\n"Ova tužba je neutemeljena. Borićemo se odlučno protiv nje služeći se svim sudskim merama koje su nam na raspolaganju", odgovorili su iz "Folksvagena" za "Rojters".\nU poslednjem okršaju "Preventa" i "Volkswagena", iz 2016. godine, nemačke firme ćerke"Preventa", "CarTrim" i "ES Automobilguss",proizvođači kožnih presvlaka i kutija menjača, obustavile su isporuku VW što je zaustavilo nemačku proizvodnju automobila u najmanje polovini njihovih pogona na nedelju dana. Obustava je usledila nakon što VW nije htio da pristane da Hastoru plati 58 miliona evra odštete. Značajno, nakon toga, "Prevent" i VW su postigli novi dogovor za produženje isporuke delova za još šest godina.\nHastor, rođen u Novom Goraždu, u istočnom delu BiH, "Prevent Grupu" je osnovao 1999. godine u Sarajevu. Ta je firma za proizvodnju autopresvlaka ubrzo postala jedan od vodećih izvoznika na području BiH. Vremenom su svoju glavnu delatnost proširili na proizvodnju enterijera za jahte i čamce, zaštitne opreme i odeće i nameštaja, rade na 15 lokacija i zapošljavaju 15 hiljada ljudi. U 2005. godini preuzeli su i solinsku brodograđevnu kompaniju "AD Brodovi" koja se bavi proizvodnjom jahti.


Umiljati Džef, najveći zec na svetu (VIDEO) - National Geographic Srbija\nUmiljati Džef, najveći zec na svetu (VIDEO)\nDžef je težak čak 20 kilograma i dugačak 1,30 metara, a prema rečima vlasnice, iza džinovskog zeca se krije umiljata životinja, koja obožava da se mazi i gleda televiziju.\nOBJAVLJENO: 20. 05. 2016.\nDžef, koji je star 18 meseci, titulu najvećeg zeca na svetu je preuzeo od svog oca Dariusa. Ipak se čini da ni Džefova titula nije sigurna budući da njegova sestra Enia, premda ima samo šest meseci, rapidno raste i preti da preraste Džefa u dužini.\nVlasnica najvećih zečeva na svetu se više od 10 godina bavi uzgojem zečeva i otkriva da je tajni sastojak u njihovom odgoju brokoli.\nOna dodaje da su njeni zečevi najdivnija stvorenja na svetu, koja se često ponašaju poput pasa. Džef, prema Aneteinim rečima dnevno pojede kilogram organskog sena, stabljike brokolija, semena suncokreta i dve porcije ječma.\nNeobični rezultati istraživanja: Jednostavan način da se poboljša odnos u braku?\nDžinovski zec Sajmon umro u avionu: Eksperti otkrivaju mogući uzrok njegove iznenadne smrti


Rekordna prodaja automobila u Kini od 23 miliona vozila – Bankar.me\nRekordna prodaja automobila u Kini od 23 miliona vozila\nJanuary 13, 2015 AUTOMOBILIZAM, SVE VIJESTI Leave a comment\nProdaja automobila u Kini prošle godine je premašila cifru od 23 miliona vozila, ali je rast godišnje prodaje prepolovljen u odnosu na 2013. godinu zbog slabljenja druge najveće privrede na svijetu.\nProdaja je porasla 6,9 odsto, na 23,49 miliona automobila, što je manje u odnosu na ciljani rast prodaje od 8,3 odsto, saopštila je Kineska asocijacija proizvođača automobila (CAAM), a prenosi agencija Frans pres.\nU 2013. godini, prodaja je skočila 13,9 odsto na 21,98 miliona automobila, podstaknuta oporavkom japanskih brendova koji su prethodno bili pogođeni političkim sporom između zvaničnog Pekinga i Tokija.\nKina je, međutim, zadržala poziciju najvećeg tržišta automobila na svijetu, pretekavši tako Sjedinjene Američke Države u kojima je 2014. prodato 16,5 miliona automobila, za 5,9 odsto više nego 2013. godine.\n„Prodaja putničkih vozila u Kini porasla je 9,9 odsto na 19,70 miliona u 2014. godini“, navodi se u saopštenju CAAM-a, i dodaje da se u 2015. godini očekuje zadržavanje „relativno visokog“ rasta prodaje putničkih automobila, ali i da će ukupna prodaja automobila vjerovatno pasti zbog ekonomskog usporavanja i štrožih propisa u pogledu emisije štetnih gasova.\nPOJMOVIautoindustrija Broj prodatih automobila u Evropi Broj prodatih automobila u SAD broj proizvedenih automobila cijene automobila H&M povećao profit Izvoz Srbija Kriza u automobilskoj industriji Microsoft kupio Nokiu Mihailo Madžarević TREND krivična prijava Najbolji automobil Nokia Nokia u gubitku Nokia zatvara trgovine u Šangaju rekordna prodaja Volkswagen automobila Tony Blair\nPrevious Rekordni broj putnika za Svis erlajns u 2014.\nSljedeći Zbog štednje osnivaju regionalnu turističku organizaciju\nRekordno visoke cijene polovnjaka: Golf dizelaš poskupio čak 30 odsto\nAutoindustrija u Njemačkoj prinuđena da značajno smanji proizvodnju\nZašto je godinu dana star automobil skuplji od novog


Rajan Rejnolds otvoreno je priznao da se jedna uloga u njegovoj karijeri pokazala kao najteža, prisećajući se snimanja scena o čoveku koji je živ zakopan unutar kovčega, od kojih je većina odrađena iz prvog pokušaja...\nČetrdesetpetogodišnji Rejnolds najpoznatiji je po komedijama i akcionim filmovima, ali tog puta njegov posao nije uključivao šale niti rešavanje misterije, već sasvim suprotno, zvezda Free Guy i Deadpool naslova našla se u nebranom grožđu i uslovima koji nikako nisu povoljni za rad.\nTokom razgovora sa Dejvidom Letermanom, Rejnolds je opisao sve od svog odrastanja sa četiri brata do njegovog uživanja u roditeljstvu danas, osvrćući se usput na svoju karijeru, uspone i padove u svetu glume. Jedna uloga koja je zauvek ostala sa njim, ali iz svih pogrešnih razloga, jeste film Buried, koji je radio 2010. godine i koji je premijerno prikazan na Sundance Film Festival događaju, uz brojne pozitivne kritike koje ga i danas čine veoma dobrim sa 87% na Rotten Tomatoes.\nMeđutim ovaj posao nije bio lagana priča za Rejnoldsa, koji je igrao američkog civila i bivšeg vozača kamiona u Iraku, koji je napadnut i probuđen zakopan živ unutar drvenog sanduka, zajedno sa svega nekoliko osnovnih alata, uključujući upaljač, pljosku, baterijsku lampu, nož i mobilni telefon.\nRazgovarajući sa Latermanom vezano za ovaj naslov, Rejnolds je priznao da je to bila najteža uloga za njega zbog svega što je morao da prođe, potvrđujući da se u jednom trenutku onesvestio na snimanju. U vreme kada je film objavljen, Rejnolds je priznao da nikada nije bio srećniji zbog završavanja snimanja i da se nikada više neće požaliti na bilo šta na setu.\nKako je kasnije dodao za Rojters, snimanje u ovako skučenom prostoru ostavilo je veoma jak uticaj na njega, objašnjavajući: „Ubrzo je ovo za mene postala fobija, zbog toga što jednostavno ne možete a da ne osećate kao da se zidovi oko vas sužavaju, posebno u ovakvim uslovima i na ovom posebnom snimanju“.


Vučić o tome kako su u Srbiju stigla ruska vojna vozila nakon što su Bugarska i Rumunija odbile da im dozvole prolazak: To je naša stvar, pala su sa neba - Far\nPredsednik Srbije Aleksandar Vučić rekao je danas u Nišu da je aktuelno naoružavanje vojske potvrda spremnosti Srbije da sačuva svoj suverenitet, kao i „preventivno delovanje“ prema svakome ko bi imao nameru da taj suverenitet ugrozi.\n– Ovo je potvrda naše spremnosti da očuvamo suverenitet naše zemlje i preventivno delujemo prema svakom ko bi da taj suverenitet eventualno ugrozi. Nemamo nikakve osvajačke planove prema bilo kome, već želimo samo da na najbolji način zaštitimo našu zemlju- rekao je Vučić na „prikazu naoružanja i vojne opreme“ u kasarni „Mija Stanimitrović“, na kojem je predstavljeno deset izviđačkih oklopnih vozila “BRDM” koje je Ruska Federacija (RF) poklonila Srbiji. Na pitanje novinara kako su ova oklopno-izviđačka vozila ušla u Srbiju kada su Rumunija i Bugarska, kao članice Evropske unije (EU) koja je uvela sankcije RF odbile da dozvole transport preko njihove teritorije, Vučić nije želeo da odgovori.\nPrilikom obilaska učesnika „prikaza“ on je kazao da su ta vozila „nekako došla“ i „pala sa neba“, a na konferenciji za novinare dodao da prilikom njihovog dolaska u Srbiju, kako je rekao, nisu prekršeni propisi.\n– Ne bih da govorim o tome, ali hoću da kažem da su poštovane norme međunarodnog prava, ugovori između Rusije i Srbije i zakoni. A kako su oni ušli- to je naša stvar- rekao je on.\nIzražavajući veliku zahvalnost „bratskoj“ Ruskoj Federaciji, predsedniku Vladimiru Putinu i ministru odbrane Sergeju Šojguu za ovakav poklon i podršku, Vučić je kazao da nisu tačne kritike da je RF poklonila Srbiji stara izviđačko- oklopna vozila proizvedena 1962. godine. On je kazao da je reč o „gotovo potpuno novim vozilima“, koje je RF pravila „za sebe i za najteže uslove“, a pre isporuke Srbiji ih modernizovala.\nPredsednik Srbije je kazao da će ovakva vozila „dramatično povećati“ manevarsku sposobnost, vatrenu moć i borbenu gotovost srpske vojske.\nOn je kazao da će do kraja ove godine stići još jedna donacija vojne opreme Ruske Federacije Srbiji, ali i deset tenkova, četiri helikoptera „mi 35“, a nešto kasnije i tri helikoptera „mi 17“, koje je Srbija kupila.\nOn je najavio da će do kraja godine, „najverovatnije u novembru u decembru“, plate pripadnika Vojske Srbije „biti povećane za najmanje 10 odsto“, a da se nada da će one značajno rasti i sledeće godine.\nPrema njegovoj oceni, plate pripadnika Specijalne brigade VS, koja obuhvata 72. specijalnu i 63. padobransku brigadu, kao i manje delove 82. pomorskog centra i Protivterorističkog odreda „Kobre“, trebalo da se izjednače sa primanjima pripadnika Žandarmerije, čemu će ovakva povećanja doprineti.\nAmbasador Rusije u Beogradu Aleksandar Bocan-Harčenko se zahvalio Vučiću na “ozbiljnoj spremnosti” za razvoj saradnje Srbije i RF, koja podrazumeva i unapređenje vojno- tehničke saradnje.\nOn je kazao da RF, a i njen predsednik Putin, smatraju da jačanje vojnih snaga svake zemlje, pa i Srbije, predstavlja “neophodni deo zaštite njenog teritorijalnog integriteta i suvereniteta”.\nFoto: Budućnost Srbije / Istagram\nPutin završio posetu Beogradu Vojno-policijska parada „Odbrana slobode“ u Nišu – Vučić: Čuvaćemo mir, ali smo spremni da se branimo ako bude trebalo Premijeri Srbije i Bugarske obavili telefonski razgovor Председателят на Европейската комисия Жан-Клод Юнкер: Европейският съюз остава много ангажиран с перспективите на партньорите ни от Западните Балкани. Същото виждам и при тях.\nAleksandar VučićNaoružanjeRusijaVojska Srbije\nMlada umetnica Sandra Stoimenov iz Bosilegrada učesnica izl...


5 najboljih hotela sa bazenom u Štutgartu - TripAdvisor\nHoteli sa bazenom - Štutgart, Nemačka\nHoteli sa bazenom - Štutgart\nBr. 1 od 5 – objekti sa najboljim odnosom cena/kvalitet – Hoteli sa bazenom - Štutgart\nBr. 2 od 5 – objekti sa najboljim odnosom cena/kvalitet – Hoteli sa bazenom - Štutgart\nBr. 3 od 5 – objekti sa najboljim odnosom cena/kvalitet – Hoteli sa bazenom - Štutgart\nBr. 4 od 5 – objekti sa najboljim odnosom cena/kvalitet – Hoteli sa bazenom - Štutgart\nBr. 5 od 5 – objekti sa najboljim odnosom cena/kvalitet – Hoteli sa bazenom - Štutgart